open-index/open-wikipedia-markdown huggingface dataset:
謝展寰

**謝展寰**（**Tse Chin-wan**，）係香港政府現任環境及生態局局長，2013年4月出任環境保護署副署長。

## 簡歷
謝展寰喺1985年6月加入環境保護處，任職環境保護主任。1991年6月晉升環境保護署首席環境保護主任，1996年4月晉升環境保護署助理署長。

## 出面網頁
*GovHK 香港政府一站通：環境及生態局局長 謝展寰, BBS, JP

類:香港特別行政區主要官員
展寰
徐德義

**徐德義**（**Chui Tak-yin**，），係香港醫生同醫療行政人物，食物及衞生局末代副局長。

## 簡歷
徐德義醫生2014年7月出任醫院管理局九龍東醫院聯網總監同基督教聯合醫院行政總監至今。

徐德義醫生喺公共醫療系統工作超過三十年。佢喺2002年至2008年期間出任靈實醫院老人及復康科的部門主管，喺2008年晉升靈實醫院院行政總監。亦曾擔任醫院管理局多項聯網管理職務，包括服務總監（職業醫療及關顧服務）、總監（質素及安全）同代理總行政經理（服務規劃及轉型），並曾經出任醫院管理局總部代理總行政經理（病人安全及風險管理）。

## 出面網頁
*委任副局長及政治助理
香港福音盛會2017

**香港福音盛會2017**（）係一個喺香港舉行嘅大型基督新教佈道會，主題係「主愛臨香江」，由香港多間基督教會聯合籌辦，2017年11月30號至12月3號喺香港大球場舉行。一連四日嘅佈道大會，共有四場公開場同三場特別場：中學生場、普通話場同國際場。四場公開場會喺元朗大球場同步直播。12月1號公開場（二）會喺MyTV SUPER 802台直播。

## 佈道會日期

## 大會司儀
*公開場：林曉峰、楊瑞麟、溫裕紅、林淑敏、李璧琦、何嘉慧、章志文
*中學生場：森美、林曉峰

## 獻唱嘉賓
*公開場：周慧敏、關心妍
*普通話場：蘇如紅、蔣麗萍

## 見證嘉賓
*公開場（一）：李彩華、王君馨（主題：美麗人生）
*公開場（二）：葉家寶、司徒永富（主題：寶富之道）
*公開場（三）：梁錦松、譚志源（主題：車主）
*公開場（四）：黎振滿、黃志雄（主題：黑白道）

## 出面網頁
*香港福音盛會2017
*
*
*佈道會簡介短片（中文版）
*佈道會簡介短片（英文版）
徐英偉

**徐英偉**（，）係前香港政府民政事務局局長，曾經係香港史上咁多年嚟最後生嘅局長高級官員之一，兼任候選人資格審查委員會官守成員，佢祖籍廣東省惠州市博羅縣，2023年起，徐英偉而家係開始經營嘅酒店公關行業。

## 背景
### 簡歷
徐英偉祖籍惠州市博羅縣。佢獲得加拿大渥太華大學社會科學學士同曼徹斯特大學工商管理碩士。佢喺2006年加入民建聯，一做到2022年。

徐英偉喺加入政府之前曾經任職銀行界，曾經服務過加拿大滙豐銀行、滿地可銀行、美林證券同美國運通銀行，亦做過香港恒生銀行投資服務經理，2008年6月到2012年6月期間，同2012年9月到2017年6月期間出任民政事務局局長政治助理。2017年8月起，以40歲之齡嘅徐英偉出任勞工及福利局副局長。

2020年4月22號，徐英偉先畀國務院根據行政長官林鄭月娥嘅提名聯同建議任命為民政事務局局長，同埋接替被免職嘅原民政局局長劉江華。任内首件政治任務，係唔再跟隨傳統委任現任區議員入分區委員會，而起用過百名區選中落敗嘅建制派人士。

### 事件
2022年1月3號，徐英偉參加洪為民生日派對聯歡會事件之下，就留足成晚之後又有食嘢，食嘢以外時間都冇戴返口罩。該聯歡會後來有人確診武漢肺炎，徐英偉被列為密切接觸者，要隔離檢疫21日。行政長官林鄭月娥點名批評對喺抗疫期間出席該大型聯歡會嘅徐英偉「尤其失望」。原定24號完成檢疫、25號可以復職嘅徐英偉，畀行政長官勒令繼續休假，冇如期復職，同月25號，《南華早報》報道行政長官林鄭月娥啟動咗對徐英偉嘅革職程序，留待中央人民政府拍板批准。30號開始傳出徐英偉主動請辭局長職位嘅消息，到31號朝頭早終於書面向時任行政長官林鄭月娥提出徐英偉當曾經出席洪門宴就會違反口罩令事件後辭職，並且發出聲明。到咗2月24號，根據國務院決定免去佢請辭民政事務局局長徐英偉先生嘅職務，長達結束嘅16年政治生涯。

## 攷

## 出面網頁
* 

類:香港生意人
區志光

**區志光**（**Sonny Au Chi-kwong**，），係香港政府保安局前任副局長，同時亦係現任香港特別行政區維護國家安全委員會秘書長。

## 簡歷
區志光出身基層，中三為幫補家計輟學，先後喺酒樓同電子廠打工，1980年考入香港警務處任職警員，並喺1986年3月獲委任為督察。佢喺2007年9月晉升總警司，2011年9月晉升助理處長，接掌保安部。2015年5月晉升高級助理處長，出任人事及訓練處處長，2016年3月轉任刑事及保安處處長。2017年8月被委任做保安局副局長。

## 攷

類:香港前警務人員
奈良公園

**奈良公園**（；）係喺日本奈良縣奈良市若草山麓嘅都市公園，佔地660公頃，公園內有多個歷史文化遺產建築，包括東大寺、興福寺、春日大社、奈良國立博物館、正倉院等。

奈良公園係奈良鹿嘅主要棲息地，鹿群可以自由自在喺奈良公園行來行去，但因為佢哋亦都可以走去馬路或郊外山區，會破壞農田同食農作物，影響收成，喺2016年啲鹿搞到奈良地區農業一年損失六十億日圓（四億二千四百萬港紙）。由2017年開始，當地政府喺耕作區域設陷阱捉鹿，搬佢哋去其他地方，而喺奈良公園裏面嘅奈良鹿唔受影響。

## 主要設施
* 東大寺
* 春日大社
* 興福寺
* 正倉院
* 奈良国立博物館
* 依水園
* 奈良春日野國際論壇（奈良春日野国際フォーラム　甍～I・RA・KA～）
* 登大路園地
* 浅茅ヶ原園地
* 荒池園地
* 浮雲園地
* 春日野園地
* 猿沢池園地
* 東塔跡園地
* 見鳥居園地（みとりい池園地）
* 若草山

## 參考

*奈良公園
*みとりい池園地
*奈良春日野國際論壇
陳帥夫

**陳帥夫**（**Andy Chan Shui-fu**，）係香港政府前公務員同官員。

## 簡歷
陳帥夫喺1994年7月加入政府，任職政務職系，並喺2014年4月晉升首長級乙級政務官。佢曾經喺多個政策局同部門工作，包括前衞生福利科、大埔民政處、保安局、政務司司長私人辦公室、旅遊事務署、食物及衞生局同民政事務總署。2012年7月出任運輸及房屋局副秘書長（運輸），2017年8月出任政制及內地事務局副局長。2021年2月，政府宣佈陳帥夫由於個人健康原因已經提出請辭，2月28號離任。

## 公職

* 中國國家行政學院（香港）工商專業同學會理事
* 粵港澳大灣區專責小組成員

## 攷
鍾偉强

**鍾偉强**（；），係香港政府創新及科技局末代副局長，2016年上任，2022年6月30號卸任。
符傳富

**符傳富**（；）係香港政府運輸及房屋局末代政治助理（2017年8月2號上任，2022年6月30號卸任），亦係自由黨員，做過自由黨青年團主席。

## 出面網頁
* 
* 
* [Memorandum on Terms and Conditions](http://www.thb.gov.hk/tc/access/Declaration%20of%20Interest%20-%20PA%20to%20STH_Chi%20(for%20public)_20171128.pdf)
*
馮海容

**馮海容**（，）係香港政府商務及經濟發展局前任政治助理，亦係民主思路前成員，2017年9月1號上任，2022年6月30號卸任，而家係香港上海滙豐銀行亞太區高級政策經理。
張曼莉

**張曼莉**（；），係香港政府創新科技及工業局副局長，做過灣仔區議會社區建設委員會增選委員。佢2017年9月獲委任做創新及科技局局長政治助理，係林鄭月娥政府最後生嘅問責團隊成員，埋班嗰陣得28歲；2022年7月獲委任做創新及科技局副局長，係李家超政府最後生嘅副局長，埋班嗰陣得33歲。

佢加入政府前，曾參選2015年區議會選舉灣仔區軒尼詩選區，佢假扮獨立，隱瞞親中派立場，攞到760票，未能當選，不過之後獲委任做灣仔區議會社區建設委員會增選委員。

## 參考
區詠芷

**區詠芷**（，）係香港政府環境局前任政治助理，做過香港地球之友副環境事務經理。
黎穎瑜

**黎穎瑜**（，）係香港政府前任政治助理。

## 簡歷
黎穎瑜來自基層家庭，廣州出世，香港長大，家下同屋企定居星加坡。自細得助於唔同嘅獎學金而到處遊歷。香港中文大學社會科學一級榮譽畢業，之後攞到羅德獎學金，負笈牛津大學讀完社會學研究碩士。返香港後喺香港理工大學做過講師，又喺智庫任職政策倡議總監同埋副行政總裁。兩度獲委任加入香港特區政府，先後喺勞工及福利局同埋民政事務局擔任政治助理。家下致力寫作，希望一圓作家夢。

## 攷
* 香港電台網站

類:講師
馮英倫

**馮英倫**（；），人稱**老馮**，曾經喺香港政府發展局局長嘅前任政治助理，做過當時係香港行政會議非官守議員召集人梁振英嘅公務員事務局同埋助理，而家係香港航天科技集團副總裁（業務發展）。
鍾偉強

**鍾偉強**可以係：
* 鍾偉強 (歌手)（1953-），香港歌手
* 鍾偉強 (足球員)（1995-），香港足球員
* 鍾偉强（1966-），曾任香港特別行政區政府創新及科技局副局長
楊寶蓮

**楊寶蓮**（；）係香港政府前財經事務及庫務局政治助理，亦係團結香港基金嘅高級研究員。佢係2003年會考拔萃女書院嘅「10優狀元」。2020年4月26號，喺社交網站宣佈辭職，並將於5月26號離任。
章母

**章母**（；中古漢語拼音：**cj**ang），係中古漢語聲母，屬齒音中嘅正齒音，屬章組，係全清聲母。喺後世佢同莊母合併，成爲照母，因爲喺韻圖三等，所以叫做**照三**（）。

## 擬音
學界一致擬爲/t͡ɕ/。

## 上古來源
喺上古音研究，有個定論叫照三歸知，意思係話章母來源自知組（端組），係個類似/t/嘅音。

## 喺粵語嘅演變
章母喺現代粵語演變成z，聲調喺陰聲調。

下面係一啲例字嘅古今音對比，第一欄例字，第二欄中古音（切韻），第三欄現代粵音：

調返轉頭，現代粵語中嘅z聲母來源自中古音嘅知、澄、從、章、莊、精、俟、邪、崇九母。

對於可以區分平捲脷嘅粵語，章母屬捲脷音，如吳川話，章母發[t͡s]；梧州話，章母發[t͡ɕ]。成個粵語，平捲分法係濟南型。

## 喺吳語嘅演變
喺吳語章母歸入精母，讀ts。

## 喺普通話嘅演變
喺普通話，章母捲脷，讀zh。

## 喺日文嘅演變
無論吳音漢音，都讀さ行。

## 喺韓文嘅演變
同粵語一樣，讀ㅈ。

## 喺越南文嘅演變
讀ch，派陰聲調。

類:中古漢語
計劃經濟

**計劃經濟**係種經濟體制，政府決定曬生產、資源分配同埋消費各方面點樣安排，多數係共產主義同社會主義嘅政權去用，例如蘇聯同埋早期嘅中華人民共和國。

## 睇埋
*市場經濟
市場經濟

**市場經濟**係種經濟體制，主要由市場決定曬生產、資源分配同埋消費各方面點樣安排，政府唔會點樣引導，多數係資本主義嘅政權去用，近年亦有社會主義政權逐漸轉去市場經濟。
## 睇埋
*計劃經濟
自由民主黨 (日本)

**自由民主黨**，簡稱**自民黨**，係日本當今執政黨，自1955年成立開始，一路主宰住日本嘅政治。自民黨除咗喺1993年到1994年、2009年到2012年在野之外，一路長期執政。

## 黨徽
正式黨徽好似日本皇室徽章十六菊紋章噉，唔同嘅就係中間有「自民」兩隻字。不過只會喺隆重場合，好似黨代表大會先會出現。自民黨通常用兩個細路同一個太陽嘅標誌示人。

而喺用呢一個標誌之前，自民黨係用一隻卡通版嘅大笨象做標誌。

## 歷史
**建黨前**

日本喺二戰之後，出現咗3個比較大嘅中間派同右翼政黨：日本進步黨、日本自由黨同日本協同黨。呢三個政黨都係自民黨嘅前身。喺1945到1955年之間，呢三個黨不斷出現分合。直至1955年，屬於吉田茂派系嘅自由黨同鳩山一郎嘅民主黨合併做一個統一日本右翼嘅政黨，對抗社會黨同共產主義，史稱「保守合同」，自由民主黨就係噉成立咗。

**建黨後**

自民黨自1955年成立以嚟，一路都有壓倒性優勢，直至1993年俾非自民·非共產連立政權以些微席數優勢打低，不過連立政權好快因為內部拗撬而散檔。自民黨用首相個位作為條件，拉攏到幾十年嘅老對手社會黨同新黨先驅重組政府，結果自民黨落台都冇一年就重新執政。

直到2009年，自民黨再次下野，席位更加係創黨以嚟最少。不過民主黨執政時期有唔少失誤，包括兌現唔到要求美國搬出沖繩普天間基地嘅承諾、東日本大震災救災太慢等，其中大地震引發嘅一連串事件，包括福島核災難更加重創民主黨民望。之後自民黨成功喺2012年捲土重來，重新執政。

## 派閥
自民黨喺1955年由自由黨同民主黨合併而成，舊自由黨系統嘅派系叫做**保守本流**，初時又叫做「吉田學校」；而舊民主黨系統嘅就叫做**保守傍流**，初時自民黨總共有8個派閥，稱為「八個師團」。依家自民黨重有2個派閥，每個派閥都有一個正式嘅名，但係日本傳媒慣性用每個派閥嘅阿頭嚟稱呼。

除咗正式嘅派系之外，自民黨入面重有一啲比較細嘅議員集團。

一直以嚟，自民黨內部都有人打出「解散派閥」嘅旗號，喺1970年代，福田赳夫就已經提出過，但係當時正值「角福戰爭」時期，田中角榮同福田競爭激烈，就連福田自己本身都領住一個派系（八日會），解散派閥一路都係得個講字。

由2023年尾開始，自民黨受到政治獻金醜聞影響，結果掀起咗派閥嘅解散潮，自民黨內大部分派系都宣佈解散或者解散咗，目前只係得麻生派同茂木派兩個仍然存在。

呢件事令派系喺表面上瓦解，實際上派閥仍然以政策集團嘅形式存在，只係運作慢慢走向地下化。

## 選舉成績

#### 眾議院

## 參考

## 睇埋
*立憲民主黨
矮馬

**矮馬**係一類細型嘅馬，腳通常比較短同粗。喺西方嘅標準定義，隻馬由地下到膊頭少過147厘米，就係矮馬。
金勒士啤梨獎

**金勒士啤梨獎**（英文：**Golden Raspberry Awards**），中文多數譯做**金草莓獎**，係個模仿奧斯卡金像獎嘅電影頒獎典禮，但會將啲獎頒畀至差至爛嘅電影同演員，1981年開始每年頒。

金勒士啤梨獎獎座係個金色嘅勒士啤梨，不過因為獎座個樣都似士多啤梨（草莓），所以中文就譯錯咗做「金草莓獎」。
南寧繞城高速公路

（中國高速公路代碼：**G72<small>01</small>**），2003年12月28號～2010年8月27號間嗌過，係圍住中國廣西壯族自治區南寧市嘅高速公路，亦係南寧嘅第一條環城高速公路。其中，南北高速公路那馬北站到玉洞西站同南壇高速公路石埠北互通到天雹水庫中橋段屬廣昆高速公路（中國高速公路代碼：**G80**）嘅共用路段，而良慶南互通到安吉東互通路段屬蘭海高速公路（中國高速公路代碼：**G75**）嘅共用路線。

## 工程
呢條高速分咗三橛起好：
*南寧南⇄那馬北：1996年10月喐手起，1998年12月8號通車。
*石埠北⇄天雹水庫中橋：2001年5月20號喐手起，2003年12月28號通車。
*凈低路段：2001年12月25號喐手起，2003年12月28號通車。

## 出入口同連接嘅道路

## 攷

類:南寧嘅高速公路
類:廣西嘅高速公路
The Show Must Go On

《**The Show Must Go On**》（粵語意思：**表演必須繼續**）係英國搖滾樂隊皇后樂隊嘅歌曲，喺佢第14張原創專輯Innuendo（1991年2月5號）首次發表，係專輯最終曲，由樂團4人一齊創作。

歌名引用咗古老嘅西方諺語。歌詞內容表達一名表演者喺面臨死亡時就笑住咁睇生死，繼續豪氣表演直到最尾嘅情況。由於主唱Freddie Mercury呢個時候確實面臨住死亡，而英國媒體自1980年代尾以嚟就一直對佢嘅健康狀況強烈好奇，所以呢首歌成日被睇成佢向外界表達看待自己生命盡頭嘅態度。 

1991年10月14號，首歌喺英國出單曲，配合10月24號嘅第2張精選輯Greatest Hits II。緊接住，40日後，Freddie Mercury喺1991年11月24號過世。首歌係佢未死出嘅最後一張單曲。

艾頓莊喺1992年嘅Freddie Mercury致敬演唱會同1997年各翻唱過一次呢首歌，1997年嘅現場版本收錄喺1999年Queen嘅第3張精選輯Greatest Hits III入面。絲蓮·迪安喺2008年嘅世界巡迴演唱Taking Chances Tour每場都固定唱呢首歌同Queen致敬。

## 創作同錄音情形
聽過John Deacon同Roger Taylor兩人演奏一段和弦（和弦之後做咗首歌嘅基礎）後，Brian May同Freddie Mercury兩人一齊決定首歌嘅意境主軸並寫咗一啲歌詞。May之後做埋其餘嘅歌詞同旋律，並增加咗一段類似D大調卡農嘅過場。

Demo帶係由Brian May唱，其中某啲部分音域過高，必須用假音。當佢將最後Demo帶畀Mercury睇，佢其實有啲擔心Mercury已經瀕臨死亡嘅身體狀況負荷唔到呢次嘅高難度錄音。然而，當行入錄音室時，Mercury仰頭灌咗一大杯伏特加，大聲笑講「我緊撚係會搞掂好佢，靚仔！」（"I'll fucking do it darling!"），然後一次過，毫無問題咁完成錄音。直至今日，May回憶起當時嘅景象，依然認為呢次係Queen有史以嚟最完美嘅錄音。

其中大部分背景和音同最後一句歌詞係由May唱，另外Yamaha DX7合成器同結他嘅部分都係由佢做。製作人David Richards並建議將音高三度。

## MV
當時Freddie Mercury身體狀況無法參與拍攝新嘅影像，所以其中有關佢嘅影像係從過去1981年至1991年嘅MV入面擷取。

影像入面有幾張面具不斷出現，其中一張係Roboto，從Styx樂曲Mr. Roboto嘅MV入面擷取。

呢個MV係由澳洲團隊DoRo製作，包括Rudi Dolezal同Hannes Rossacher。

## 榜單同認證

### 週榜

### 年榜

### 認證同銷售

## 參考

類:英國歌
民進黨 (日本)

**民進黨**，曾經係日本最大在野黨，2016年由民主黨同維新黨合併成。第一任代表係舊民主黨嘅岡田克也。

## 黨史
2016年3月17號，民進黨正式成立。由舊時民主黨代表岡田克也繼續做埋剩低嗰半年任期。第24屆日本參議院選舉之後，岡田克也話做完呢任之後唔再連任。

9月15號，民進黨舉行黨代表大會選新一任嘅黨代表。最後有3個人正式入圍，包括蓮舫、前原誠司同玉木雄一郎。蓮舫最後贏咗，做咗民進黨第二任代表。不過佢好快就俾雙重國籍風波困擾，有台灣血統嘅蓮舫最初唔認自己揸住台灣國籍，後來又去做咗選擇以日本做唯一國籍嘅宣言書，即係自打嘴巴。到後來2017年東京都議會選舉，民進黨出現歷史性挫敗，全黨得5人當選。最後蓮舫辭職。

2017年9月1號，民進黨舉行臨時大會。得前原誠司同枝野幸男兩人正式入圍黨代表競選。前原誠司當選第三任代表。安倍晉三領導嘅自民黨喺啱先嘅東京都議會選舉大敗，而早前出走自民黨當選東京都知事嘅小池百合子，由佢領導嘅都民第一會就大勝。結果安倍晉三趁內閣支持度回穩、新敵人小池嘅羽翼未豐，同埋在野黨持續頹勢之下提早喺2017年10月舉行大選。前原誠司見民進黨自立黨之後民望未曾有過起息，於是搵小池百合子密斟，提出民進黨同小池新成立嘅希望之黨合併，不過俾小池拒絕。後來民進黨宣佈唔提名任何候選人，而希望之黨改為提名部分同自己政見相符嘅民進黨保守派出選，又排除反修憲嘅民進黨自由派加入，於是自由派出走民進黨，成立立憲民主黨。重有一班人選擇做獨立候選人參選。結果民進黨喺選舉前一分為三。

眾議院選舉結果出爐，枝野幸男領導嘅自由派立憲民主黨大勝，議席多過之前成3倍幾，重攞埋最大反對黨嘅地位。相反希望之黨議席微跌，小池百合子嘅地頭東京重只係贏到1席。另外有19個同民進黨有關係嘅候選人當選。選舉後前原誠司以大選失利為由辭職，重退埋黨，打算加入希望之黨。黨代表就由大塚耕平擔任。大塚耕平已經係民進黨兩年入面第四個黨代表。

當時民進黨重剩低40幾個參議院議員，獨立參選嘅民進黨員就喺眾議院成立一個會派(無所屬之會)運作，由岡田克也揸莊。

選舉之後，黨代表大塚耕平一直想拉返埋立憲民主黨同希望之黨，試過提出喺議會成立聯合三個黨嘅黨團，不過因為立憲民主黨反對而告吹。而呢段時間，民進黨枕住有參議員退黨加入立憲民主黨，好似第二任黨代表蓮舫。希望之黨初初都歡迎呢個建議，不過後來希望之黨嘅細野豪志有保留，最後連兩黨聯合嘅黨團都組唔成。

2018年3月，讀賣新聞話民進黨同希望之黨已經傾緊係咪要合併。但係同時，民進黨嘅眾議院會派無所屬之會又同立憲民主黨傾緊合組議會黨團。有報道指，無所屬之會當中得3個人同意民進黨同希望之黨合併。到4月尾，兩黨代表大塚耕平同玉木雄一郎宣佈兩個黨會喺5月7號合併，新黨會叫做「國民民主黨」。宣佈一出，兩個黨有唔少人都表示唔會入新黨，包括民進黨第一任黨代表岡田克也、希望之黨嘅井出庸生。而參議院黨團會長小川敏夫更加拉大隊走人，連埋佢在內嘅17人會宣佈退出民進黨，10人表示想入立憲民主黨，7人會保持無黨籍。

2018年5月7號，民進黨壽終正寢，約莫得一半嘅國會議員選擇同希望之黨支持合併嘅一方組成新黨國民民主黨。

## 黨名同黨徽
民進黨嘅黨名同黨徽都係民間公開募集返嚟。

黨名方面，由民主黨同維新黨經黨內民調之後各出一個，民主黨提議新黨叫「立憲民主黨」，而維新黨就提議新黨叫「民進黨」，經過民意調查之後，新黨個名就扑鎚叫做民進黨。期間，一個冇開名嘅自民黨議員話，一批台灣民進黨籍議員嚟日本千葉縣同自民黨幹部會談嗰時話，認為新黨有機會改名做「民進黨」可能會影衰台灣民進黨。後來新黨真係改咗名做民進黨。民主進步黨發言人楊家俍就話台灣同日本都有一個民進黨「感覺好親切」。順帶一提，民進黨自由派喺第48屆日本眾議院議員總選舉時分裂，佢哋新成立嘅黨名就用返落選嘅「立憲民主黨」。

黨徽方面就喺新黨成立咗之後募集。之後揀咗4個黨徽出嚟投票，最後揀咗一個「M」字型嘅黨徽。新黨徽出現後，日本網民，甚至一啲政治記者都認為新黨徽就好似一男一女喺度扑嘢噉。又有人覺得黨徽好似抄襲日本食品公司井村屋嘅標誌。

## 選舉成績
民進黨成立嗰陣，眾議院有96個議員，參議院有60個議員。
### 眾議院

### 參議院

## 睇埋
*第1屆日本民進黨黨魁選舉
*第2屆日本民進黨黨魁選舉
*第3屆日本民進黨黨魁選舉
*自由民主黨 (日本)

## 攷
陳百里

**陳百里**（**Bernard Chan Pak-li**，），廣東湛江人，係現任香港政府商經局副局長。

## 簡歷
陳百里喺2013年3月至2017年6月期間擔任商務及經濟發展局局長政治助理。佢加入政府之前，從事科技範疇嘅工作十年，喺知識產權貿易同跨產業合作方面具備經驗。佢喺2008年至2013年擔任觀塘區區議員。佢係民主建港協進聯盟（民建聯）同香港工會聯合會成員。佢喺美國杜克大學畢業，獲得電機工程學士同生物醫學工程博士學位。

## 出面網頁
*委任副局長及政治助理

類:前觀塘區議員
類:香港民建聯黨員
類:湛江人
南寧外環高速公路

（中國高速公路代碼：**桂高速S51<small>01</small>**）係圍住中國廣西壯族自治區南寧市周邊嘅大環高速公路。南邊從玉洞西站開始兜過彎，一直去到安吉站為止，成條路似國際音標字母「ɔ」噉。

## 工程
呢條高速喺2009年6月23號喐手起，2014年12月16號起好兼通車。

## 出入口同連接嘅道路

## 攷

類:南寧嘅高速公路
類:廣西嘅高速公路
柳南高速公路

（中國高速公路代碼：**G72**＆**G80**）係中國廣西壯族自治區入面嘅一條高速公路，從南寧那容村開始，經過來賓去到柳州靜蘭村為止。佢既係出入桂東北地區嘅緊要通道之一。

喺南寧青秀區同橫縣地區屬廣昆高速公路同泉南高速公路嘅共用路段。

## 工程
呢條高速公路分開咗兩橛起好：
*柳王高速段（柳州⇄賓陽）：1996年11月12號動工，1998年12月8號起好。
*來南高速段（來賓⇄南寧）：1996年11月12號動工，1999年10月1號起好。

## 出入口同連接嘅道路

## 攷

類:南寧嘅高速公路
類:來賓嘅高速公路
類:柳州嘅高速公路
類:廣西嘅高速公路
Tobu

**Toms Burkovskis**（），花名**Tobu**，係拉脫維亞一個音樂製作人。

## 早年
Burkovskis喺11歲第一次嘗試整音樂。佢17歲嗰陣，爲咗成爲音樂製作人，而買咗個FL Studio同埋一個常見嘅。佢原本係冇有關音樂嘅學歷，而係喺YouTube度靠睇教學嚟自學。同埋，佢嘅製作人朋友都教咗佢一啲技術同幫過佢手。

Burkovskis嘅製作過程係受電子音樂製作人嘅歌《》同音樂家Avicii嘅歌《》所啟發。另外，音樂製作人Archie都有影響到佢。

## 事業
直到2020年5月12號爲止，佢嘅YouTube頻道有超過103萬嘅訂閱數量同埋超過一百首歌。

## 音樂作品
### 錄音室專輯

### 單曲

## 參考

類:拉脫維亞人
類:音樂製作人
馬賽曲

《**馬賽曲**》（）係法國嘅國歌，由古洛德·祖沙夫·魯殊·德·李爾作曲同作詞。

## 歷史
1792年4月20號，法國對奧地利宣戰。1792年4月25號晚，當時喺法國軍隊做工程兵嘅德·李爾，喺時任斯特拉斯堡市長府邸連夜寫徂一首戰歌，歌名叫做《萊茵軍團戰歌》（*Chant de guerre de l'Armée du Rhin*）。同年8月10號，來自馬賽嘅志願軍唱著《萊茵軍團戰歌》進入巴黎支援推翻波旁王朝嘅「二次革命」。後來法國人就誤打誤撞恁將《萊茵軍團戰歌》叫徂做《馬賽曲》。1795年7月14號，法國國民公會通過決議，將《馬賽曲》定為國歌。

德李爾嘅《萊茵軍團戰歌》祇有六段歌詞。第七段歌詞係1792年先加上去嘅，至於作者係焉個就重有爭議，可能係作者嘅人包括作曲家方素華－祖沙夫·歌色、詩人路易·迪寶華、詩人安德烈·德·舍尼耶等。

拿破崙稱帝之後，《馬賽曲》由國歌淪為禁歌。之後波旁王朝復辟，《馬賽曲》繼續被禁。七月王朝期間，《馬賽曲》曾經短暫解禁，重得到作曲家厄托·白遼士嘅重新編曲。拿破崙三世稱帝之後，《馬賽曲》再次被禁。直到1879年法蘭西第三共和國建國之後，《馬賽曲》先至恢復國歌嘅地位。此後第四共和國同第五共和國嘅憲法，都再次明定《馬賽曲》為國歌。

清朝改良派思想家、政論家王韜喺1871年喺香港出版嘅《普法戰紀》裏面第一次將《馬賽曲》翻譯成中文，當時題目叫做《麥須兒詩》。

## 歌詞

## 參考
阿塞拜疆進行曲

《**阿塞拜疆進行曲**》（）係阿塞拜疆嘅國歌，1920年開始用。1922年嘅時候阿塞拜疆加入咗蘇聯，依首歌就廢止咗。蘇聯解體後，阿塞拜疆政府喺1992年以依首曲作為共和國國歌。

## 攷
意大利人之歌

《**意大利人之歌**》（）係意大利嘅國歌，1946年開始用，不過到2012年先至做法定國歌。
李文星

**李文星**（；；）係中國大陸嘅一位市民兼學生，山東德州武城縣人。2012年7月以568分嘅成績考到遼寧瀋陽嘅東北大學。2016年大學畢業之後先後去過北京做同IT有關嘅面試，但未成功。

## 死
2017年5月20號，佢接到份求職面試通知，要去天津濱海新區嘅高新軟件園面試。到天津面試後開始陷入求職騙局，出現好多次失聯、態度冷淡同成日借錢等行為。同年7月8號陷入債務糾紛重喺7月14號俾傳銷組織喺靜海區嘅104國道邊掟佢浸豬籠死咗，終年23歲。佢嘅死訊去到同年8月2號先至對外公佈。

## 後續
李文星因層壓式傳銷而死嘅事傳出去後，震驚成個中國大陸社會。喺中國大陸，凡係涉及層壓式傳銷嘅行為都屬違法。同年7月14號，天津警方開始介入呢單嘢去查，發現李文星重在生時用咗「BOSS直聘」嘅招聘軟件求職去北京科藍公司見工，結果陷入傳銷組織。重證實嗰間北京科藍公司係間無牌公司。同年8月6號繼續深入調查，原嚟嗰間科藍公司實際係假冒DeBell公司名義而招工，最後重查到假冒DeBell公司啲人原嚟有五條李鬼，公安機關話佢以層壓式傳銷名義依法將嗰五條李鬼捉咗。

## 攷
* 
* 大学毕业生陷“招聘骗局”蹊跷死亡，涉事网站曾获雷军等大佬投资 每日经济新闻 （2017-08-03）
* 
* 求职少年李文星家属发文悼念李文星：曾因家庭困难拒绝上大学 新京报 （2017-08-02）

文星
類:山東人
昌母

**昌母**（；中古漢語拼音：**chj**ang），係中古漢語聲母，屬齒音中嘅正齒音，屬章組，係次清聲母。喺後世佢同初母合併成穿母，因爲喺韻圖三等，所以叫做**穿三**（）。

## 擬音
學界一致擬成/t͡ɕʰ/。

## 上古來源
喺上古音研究，有個定論叫照三歸知，意思係話昌母來源自知組（端組），係個類似/tʰ/嘅音。

## 喺粵語嘅演變
昌母喺現代粵語演變成c，聲調喺陰聲調。

下面係一啲例字嘅古今音對比，第一欄例字，第二欄中古音（切韻），第三欄現代粵音：

調返轉頭，現代粵語中嘅c來源自中古音嘅徹、澄、從、清、初、昌、邪、崇八母。

對於可以區分平捲脷嘅粵語，昌母屬捲脷音，如吳川話，昌母發[t͡sʰ]；梧州話，昌母發[t͡ɕʰ]。成個粵語，平捲分法係濟南型。

## 喺吳語嘅演變
昌母喺吳語歸入清母，對應嘅吳拼係tsh。

## 喺普通話嘅演變
喺普通話，昌母捲脷，讀ch。

## 喺日文嘅演變
無論吳音漢音，都讀さ行。

## 喺韓文嘅演變
同粵語一樣，讀ㅊ。

## 喺越南文嘅演變
喺越南文讀x，聲調喺陰聲調。

類:中古漢語
波蘭冇滅亡

《**波蘭冇滅亡**》（）係波蘭嘅國歌，1926年開始用。
 \header {tagline = ""} \relative c' }
\score {\unfoldRepeats \relative c' }
\midi {}}
BLACKPINK

**BLACKPINK**（**BLΛƆKPIИK**；；）係YG娛樂旗下嘅女子組合，由Jisoo、Jennie、Rosé同Lisa四個成員組成。BLACKPINK喺2016年8月8號推出單曲專輯《Square One》正式係韓國出道，2017年發行《Blackpink》，正式喺日本出道。

BLACKPINK係而家Spotify上面最多人關注嘅女子組合，亦係YouTube最受歡迎嘅音樂組合，係第一個韓國女子團體拎到《福布斯》雜誌「30 Under 30 Asia」，《福布斯》幫泥詹更加揀佢哋成為2019年韓國最有影響力嘅名人。

YG娛樂表示團體名BLACKPINK有否定粉紅色就係最靚嘅意思，意思係「靚唔代表所有嘢」，表示BLACKPINK成員唔止得個樣靚仲有實力。YG話BLACKPINK無隊長，因為唔同成員喺唔同領域上都有領導能力。BLACKPINK嘅擁躉叫「**BLINK**」(BLIИK），應援產品係一支粉紅色愛心氣錘造型嘅手持燈Biong Bong（블핑봉）。

## 現任成員

## 出碟
### 單曲
* 2016：*Square One*
* 2016：*Square Two*
* 2017：*Blackpink*
* 2018：*Square Up*
* 2019：Kill This Love

## 參考

## 出面網頁

*  
*  
* 
* 
* 
*
*
三家分晉

**三家分晉**係指周代嘅諸侯國韓、趙、魏將晉嘅領地瓜分嗮，發生喺周威烈王廿三年（前403年），《資治通鑒》將呢件事睇成春秋同戰國嘅分界。
桂柳高速公路

（中國高速公路代碼：**G65**＆**G72**＆**G78**）係中國廣西壯族自治區入面嘅一條高速公路，從柳州靜蘭村開始，一直去到桂林僚田村為止。佢既係出入桂東北地區嘅緊要通道之一，又係廣西第一條高速公路。

## 工程
呢條高速喺1993年10月5號喐手起，1997年5月1號起好兼通車。

## 出入口同連接嘅道路

類:桂林嘅高速公路
類:柳州嘅高速公路
類:廣西嘅高速公路
桂林繞城高速公路

（中國高速公路代碼：**G65**／**G72**／**桂高速S65<small>01</small>**／**桂高速S22<small>01</small>**）係中國廣西壯族自治區桂林市嘅高速公路，亦係桂林第一條環城高速公路。其中喺馬面站到池頭站屬泉南同包茂兩條高速嘅共用路段。

## 工程
呢條高速分開咗四橛起：
*池頭⇄臨桂：1993年10月5號喐手起，1997年5月1號起好兼通車。
*臨桂⇄靈川：1998年9月喐手起，2000年5月起好兼通車。
*靈川⇄三塘：2003年12月31號喐手起，2008年3月30號起好兼通車。
*三塘⇄池頭：2004年6月12號喐手起，2008年12月19號起好兼通車。

## 出入口同連接嘅道路

## 攷

類:桂林嘅高速公路
類:廣西嘅高速公路
桂陽高速公路

（中國高速公路代碼：**G65**）係中國廣西壯族自治區桂林市嘅高速公路，高速公路上歸包茂。位置從臨桂沖口互通開始，一直去到陽朔高田村。

由於呢條高速大多數路段都喺岩溶地貌經過，加上陽朔高田村及附近一帶都係段岩溶峯林地帶，所以又俾遊客嗌成「中國最靚嘅高速公路」。

## 工程
呢條高速喺2004年6月12號喐手起，2008年12月19號起好兼通車。

## 出入口同連接嘅道路

## 攷

類:桂林嘅高速公路
類:廣西嘅高速公路
常母

**常母**（；中古漢語拼音：**zj**ang），係中古漢語聲母，屬齒音中嘅正齒音，屬章組，係全濁聲母。喺後世佢同俟母合流成禪母，因爲喺韻圖三等，所以叫**禪三**（），因爲俟母字少，大部分禪母字都係常母字，所以啲人直接嗌常母做**禪母**（）。

## 擬音
擬音有兩派，一派擬爲/d͡ʑ/，一派擬爲/ʑ/，呢兩派喺擬船母時啱好調轉。

## 上古來源
喺上古音研究，有個定論叫照三歸知，意思係話常母來源自知組（端組），係個類似/d/嘅音。

## 喺粵語嘅演變
常母喺粵語清化，演變成s，聲調喺陽聲調。

下面係一啲例字嘅古今音對比，第一欄例字，第二欄中古音（切韻），第三欄現代粵音：

調返轉頭，現代粵語中嘅s聲母來源自中古音嘅心、崇、生、常、書、船、邪七母。

## 喺吳語嘅演變
常母喺吳語歸入邪母，讀z。

## 喺普通話嘅演變
常母喺普通話清化，仄聲讀sh，；平聲多數係ch，少數係sh。

## 喺日文嘅演變
吳音讀ざ行，漢音讀さ行。

## 喺韓文嘅演變
同粵語一樣，讀ㅅ。

## 喺越南文嘅演變
讀th，聲調喺陽聲調。

類:中古漢語
桂林米粉

**桂林米粉**（）係中國廣西桂林嘅特色小食，佢主要有當地嘅獨特風味先至出名。喺桂林當地成日攞佢做早餐。

佢嘅原發地喺興安，而家喺成個中國大陸同好多東亞、東南亞國家地區都可以搵到。佢嘅特色係潔白、韌性、軟熟、爽滑同嫩。

## 典故
公元前221年，秦始皇統一六國兼平定中原，重出兵南下，重勒令喺興安開鑿條靈渠將湘江同灕江連埋一齊，方便出兵打嶺南地方而統一七國。但嗰時秦始皇屬下大多數兵士都係住喺中原地區，多數都係食麪兼食唔慣兩廣出啲大米。後嚟軍隊嘅後勤官諗到計將大米磨成漿，加工成似麪噉嘅粉，重將當地啲中草藥煎成藥湯撈到粉入面一齊食。後嚟呢種食法好快解決咗秦軍打仗過程遇到水土不服問題，亦提升咗秦軍戰鬥力好多。之後喺興安當地嘅米粉好快流傳到嶺南各地同中原地帶。民國時期亦傳到港澳臺、東南亞地方。

## 食法
桂林米粉有好多種食法。喺唔同舖頭都有唔同嘅工藝同整法，但多數圍繞豬骨、牛骨、草果、桂皮、甘草、八角、沙薑等各式餐料煮熟而成為香味濃郁，有健胃消食、祛風散寒、鎮痛鎮痙等功效。鹵水嘅用法同整法，及米粉風味都唔同。

## 種類
桂林米粉發展到而家有好多個品種。市面上多數見到嘅係湯粉、鹵水粉同埋炒粉三種。
### 湯粉
湯粉係桂林米粉嘅其一特色，原理係先將切好嗮用嚟調味啲豬牛雜放入鐵鍋仔煮熟，再倒入裝喺米粉嘅碗入面，跟住加啲蔥花、味精、胡椒、蔴油就得。
### 鹵粉
鹵粉係桂林米粉嘅其一特色，原理係先將整熟咗嘅米粉濾乾，再同鑊燒、鹵牛肉片、香腸、叉燒等嘢做配料，跟住加啲鹵水、花生油、黃豆，最後根據個人口味嚟加啲辣椒、蒜蓉、蔥花、各類酸菜等嘢撈勻就食得。
### 炒粉
炒粉係桂林米粉嘅其一特色，原理係先將米粉用滾水整，再根據個人口味落啲麵筋、蔥、薑、蒜頭、綠豆芽、鷄蛋，蒜薹落去一齊炒熟就得。

## 連出去
* 桂林米粉历史渊源 才府
* 米粉：桂林与柳州的米粉二重奏 十五言
* 桂林米粉有幾種，哪種最好吃？
* 最全的桂林米粉攻略——教您到桂林怎么吃米粉！ 港中旅
* 桂林米粉的做法 家常桂林米粉的做法 美食杰

類:米粉
清談節目

**清談節目**（；，普通話名「**脫口秀**」係英文嘅音譯），亦叫做**談話節目**，係指一種觀眾聚集埋一齊討論主持人提出嘅話題嘅廣播或電視節目。一般清談節目都有一列嘉賓席，通常由有學問嘅或者對嗰檔節目嘅特定問題有特殊經驗嘅人組成。

從各大都市嘅地方電台到國家聯合廣播清談節目例如《》，各種政治清談節目喺美國成日有。

## 歷史
電視播放清談節目，源於電視時代早期。清談節目可以根據唔同播出時間分做兩大部分，日間清談節目同夜間清談節目，呢兩種脫口秀聚焦嘅主題都唔同。
深夜脫口秀節目包括《》（台灣舊譯《午夜漫談》）同《大衛深夜秀》等已經播咗幾10年，以名人嘉賓同幽默小品做佢主要特徵。電視新聞先驅愛德華·摩洛喺過1950年代尾主持咗《小世界》（Small World），從嗰時開始政治脫口秀主導咗星期日早晨嘅電視節目。

每日一齊播出嘅脫口秀包括從家庭導向嘅《奧普拉·温芙瑞秀》（Oprah Winfrey）以至所謂嘅「垃圾電視」，如《傑瑞·斯普英哥秀》等好多節目。

喺華人世界比較令人熟悉嘅有香港無綫電視嘅《志雲飯局》、香港鳳凰衛視嘅《魯豫有約》、《鏘鏘三人行》、香港亞洲電視嘅《龍門陣》、《今夜不設防》、《亞視百人》、臺灣中天綜合台嘅《康熙來了》等。

隨住互聯網同自媒體嘅發展，基於互聯網嘅脫口秀節目主要有高曉松嘅《曉說》、羅振宇嘅《羅輯思維》。

電視網熱衷於脫口秀，係因為佢總體嚟講製作費用好平。然而，佢成唔成功，好大程度上取決喺主持人嘅個性；都咁啱係呢一點，甚至令主持人成為價值不菲嘅商品。

## 影響
美國皮尤研究中心嘅一份調查顯示，18至29歲嘅美國人入面，有近一半從呢類脫口秀入面攞到同選舉有關嘅信息，成年人入面過四分之一喺投票入面嘅態度受脫口秀影響。

喺美國，如果你想喺政治上攞到成功，就必須要有撐你嘅媒體，如果你唔可以控制佢，你就必須討好佢。對於政客嚟講，呢次自我形象嘅推廣。美國人好着重佢哋嘅領袖係唔係幽默，因為呢個係美國文化入面唔可以缺嘅一部分。但係政客平時都需要保持嚴肅同專業，脫口秀畀政客提供咗一個舞台嚟展示佢哋嘅幽默。

## 延伸閱讀

*
規範玻色子

**規範玻色子**係基本粒子嘅一種，亦係玻色子一種，傳遞基本相互作用。

規範玻色子分做四大類：膠子、光子、W同Z玻色子、引力子。不過希格斯粒子就唔屬於規範玻色子。

類:玻色子
魯豫有約

《**魯豫有約**》（；）係香港鳳凰衛視嘅電視談話性節目，喺2002年1月5號開播。2008年湖南衛視購買中國大陸區獨播版權並喺4月14號開始播出，後停播。2010年1月4號開始喺安徽衛視播出，之後改喺旅遊衛視播出。節目首播喺香港鳳凰衛視，但錄影地點喺北京亞洲電視城。除播出常規性嘅談話性節目外，呢個節目不時會播出特別節目，包括《你最非凡》同《豫薦》。

## 播放時間
《魯豫有約》依家分別喺鳳凰衛視、安徽衛視播出，2014年開始，由於頻道節目播出調整，因此該節目由原先嘅每星期播出5期改做每星期播出3期。

依家安徽衛視已唔再播出該節目，改由旅遊衛視播出，一個星期播9次，分別喺星期一至星期五下晝3點44分至下晝5點10分、星期六至星期日下晝2點51分至下晝3點51分同星期四至星期六夜晚8點30分至夜晚9點30分。

### 鳳凰衛視
除特別說明外，以下播出時間都係北京（香港）時間為準。
*鳳凰衛視中文台：周二至周四10:40-11:25首播，周二至周四14:00-14:45、周三至周五02:25-03:00重播
*鳳凰衛視香港台（播出的內容相對較舊）：周一至周五22:00-23:00首播，周二至周六04:10-05:00、07:30-08:30、11:00-11:50、17:00-18:00重播
*鳳凰衛視歐洲台（倫敦時間）：周二至周四11:00-11:55、17:05-18:00及周三至周五03:30-04:25
*鳳凰衛視美洲台（美國西岸時間）：周二至周四01:30-02:25、08:30-09:25及20:00-21:00
*鳳凰衛視澳洲版（悉尼時間）：周二至周四22:00-22:55及周三至周五04:05-05:00

### 安徽衛視
安徽衛視播出時間為周一、周五23:50和周六21:20

八度空間：星期六18：00
SBS:星期一至五16：15-17：15

## 節目主持人

## 採訪嘉賓
《魯豫有約》採訪嘉賓多為明星，公眾人物，偶爾也訪問一些特殊職業或有特殊經歷嘅民眾等等。

### 明星訪談
《魯豫有約》歌嘉賓嚟自中國大陸、香港、台灣較多，係演播室訪問，偶爾都會去其他地方訪談。
*歌手：蔡依林、林俊傑、范瑋琪、孫燕姿、羅志祥、韓紅、劉歡、張惠妹、張學友、林憶蓮、周杰倫、劉德華、黎明、鄭秀文、陳慧嫻、周華健、劉若英、S.H.E、五月天、Super Junior-M、蕭敬騰等；
*主持人：白岩松、王小丫、趙忠祥、吳宗憲、張小燕、蔡康永、大S、汪涵、謝娜、何炅等；
*演員：張艾嘉、章子怡、趙薇、陳坤、林心如、蘇有朋、古巨基、王寶強、甄子丹、劉超、孫儷、成奎安、李連杰等。
*劇組：武林外傳劇組、梅蘭芳劇組、畫皮劇組、愛情左右劇組、奮鬥劇組、李米的猜想劇組、鄉村愛情II劇組等。

### 特殊訪談
*袁隆平
*唐山大地震夫婦
*網癮少年
*特殊職業工作者

## 採訪節目單（鳳凰衛視版）

*待查
*12月30日：李宇春 

*待查
*6月16日：任賢齊 四十不惑（上）
*6月17日：任賢齊 四十不惑（下）

*待查
*5月26日：林心如 蘇有朋

*待查
*9月16日：《畫皮》劇組（上）：甄子丹、趙薇、陳坤、周迅、孫儷
*9月17日：《畫皮》劇組（下）：甄子丹、趙薇、陳坤、周迅、孫儷
*11月17日：孫紅雷

*1月1日：王小丫
*1月2日：張靜初
*1月5日：鄧亞萍
*1月6日：徐帆
*1月7日：黃渤（上)
*1月8日：黃渤（下）
*1月9日：張艾嘉、鄭元暢
*1月10日：SJ-M
*1月11日：余秋雨
*2月2日：陳國坤
*2月3日：林心如
*2月4日：章子怡
*2月23日：張惠妹
*2月26日：吳宗憲
*3月2日：侯佩岑
*4月15日：湯燦 - 湯燦的童年與夢想
*4月16日：湯燦 - 雙面佳人湯燦
*5月6日：溫特沃思·米勒
*5月31日：林妙可
*9月25日：任賢齊 齊待任賢齊
*11月26日：《花木蘭》劇組（上）：趙薇、房祖名、陳坤、馬楚成
*11月27日：《花木蘭》劇組（下）：趙薇、房祖名、陳坤、馬楚成

*1月1日：錢學森
*1月7日：韓紅
*1月29日：譚詠麟
*2月4日：鄔君梅
*2月8日：海清
*2月9日：張嘉譯
*2月10日：陳建斌
*2月11日：曾志偉（上)
*2月12日：曾志偉（下）
*3月3日：劉勁
*3月5日：孔東梅
*3月9日：張家輝
*3月31日：甄子丹（上)
*4月1日：甄子丹（下）
*4月5日：陳慧琳
*4月9日：馬洪剛
*4月15日：王傑
*5月11日：夏雨
*5月12日：王剛（上)
*5月13日：王剛（下）
*5月25日：希拉里·克林頓 / 提摩西·蓋茲納
*5月26日：劉若英
*5月28日：周慧敏
*8月30日：任賢齊、小蟲（上）任賢齊赤子之歌
*8月31日：任賢齊、小蟲（下）任賢齊心肝寶貝

*1月28號：吳君如 - 神奇俠侶
*2月17號：吳孟達 - 我的喜劇時代
*3月1號：范冰冰 - 十年破繭成蝶路
*3月2號：林俊傑 - 十年音樂路（上）
*3月3號：林俊傑 - 十年音樂路（下）
*3月4號：任達華 - 魅麗男人
*3月11號：吳小莉 - 大視野背後的小世界
*3月14號：旭日陽剛 - 春天裡的歌
*3月17號：汪峰 - 汪峰的音樂接力
*3月18號：汪峰 - 汪峰的音樂信仰
*3月31號：張鐵林、 王剛- 十年老友
*4月1號：張鐵林、 王剛- 解密十年
*4月5號：楊千嬅 - 完美蛻變
*7月13號：文章 - 小男人的大幸福

*2月27號：任賢齊 （上）任賢齊情義人生
*2月28號：任賢齊 （下）永不信邪的任賢齊
*3月17號：張家輝、任達華

*1月28號：芮成鋼 - 精英主播的真面目
*1月29號：芮成鋼 - 財經主播的虛實生活
*7月17號：康輝 - "國臉"的台前幕後（上）
*7月18號：康輝 - "國臉"的台前幕後（下）

*9月2號：蕭敬騰－温情追憶童年 好友謝娜爆料尷尬趣事
*9月2號：蕭敬騰－暖男成長記

## 採訪節目單（湖南衛視版）

*待查

*待查

## 採訪節目單（安徽衛視版）

*1月1號：錢學森
*1月5號：韓三平
*1月5號：劉謙
*1月7號：韓紅
*1月11號：陳楚生
*1月12號：畢業後的事業夢想
*1月13號：畢業的夢想與選擇
*1月14號：走進真實蟻族生活
*1月18號：蔣雯麗
*1月25號：成龍
*1月29號：譚詠麟
*2月1號：王學圻
*2月4號：鄔君梅
*2月7號：韓紅
*2月8號：海青
*2月9號：張嘉譯
*2月1號：陳建斌
*2月11號：曾志偉
*2月24號：郭曉冬
*2月26號：馬伊琍
*3月1號：閆妮
*3月2號：江珊
*3月9號：張家輝
*3月1號：濮存昕
*3月16號：王鐵成
*3月3號：小瀋陽
*3月31號：甄子丹
*4月6號：尤勇
*4月7號：馬永紅
*4月9號：馬洪剛
*4月15號：王傑
*4月18號：游本昌
*4月22號：郭德綱
*5月5號：鄭明明
*5月11號：夏雨
*5月12號：王剛
*5月26號：劉若英
*5月28號：周慧敏
*6月24號：范明
*7月1號：李連杰　
*7月5號：陸毅

## 參考

## 出面網頁
*魯豫有約官方網站
膠子

**膠子**係負責喺兩個夸克之間傳遞強作用力嘅基本粒子，屬規範玻色子嘅一種。佢嘅自旋係1，有8個種類。

類:玻色子
引力子

**引力子**係負責喺兩個夸克之間傳遞重力嘅假設基本粒子，屬規範玻色子嘅一種。佢嘅自旋係2，得1個種類。
厚德園

**厚德園**，俗稱**二十畝**，係國民革命軍第五軍長李福林嘅宅邸，喺廣州海珠區大塘村厚德圍。厚德園落成於1921年，係李福林喺中年短暫退隱期間嘅居所，果園產蔗、荔枝、甜橙、黃皮同沙欖。主體建築喺而家海珠區敦和路110號，1999年被定爲市文物保護單位。

## 主體建築
厚德園佔地13334平方米。主體建築佔地1200平方米，包括門樓、主樓、耕仔樓、水榭、釣魚臺等，四面環水。主樓喺正島心，坐北朝南，係石屎結構西式樓，有4層咁高，有拱門卷窗。首層正門花崗石門框，装鐵趟櫳大門，內廳係花崗岩條石鋪地。頂層四角有挑出牆外約莫1米嘅角堡，四圍同樓底有槍眼。主樓兩邊沿湖起咗两層曲尺形嘅耕仔樓，係工人同守衛嘅居室。莊園入邊放兩隻石獅把守通道，四圍係果樹。

## 參考
京劇

**京劇**亦叫**京戲**、**平劇**、**國劇**，係中國戲曲曲種之一，被視作中國國粹。分佈區域以北京為中心，北到遼寧、南到江蘇。京劇喺十九世紀中期形成，融合咗徽劇同漢劇，亦吸收咗秦腔、崑曲、梆子、弋陽腔等嘅藝術特點，腔調以西皮同二黃為主，主要以胡琴同鑼鼓等伴奏。

## 攷
基本相互作用

**基本相互作用**，或者叫**基本作用力**、**基本力**，係物質之間四種最基本嘅相互作用，分別係強相互作用、弱相互作用、電磁力同重力。
複合粒子

**複合粒子**係由基本粒子結合成嘅粒子，包括強子（重子、介子）、原子核、原子同分子。
強子

**強子**係種由夸克通過強作用力綑綁埋一齊嘅複合粒子，可以分做重子同介子兩類。
廣西科技師範學院

（；；），簡稱**廣西科師**，係中國廣西嘅正式大學，1958年開辦，有兩個校區。

## 兩個校區嘅詳細位置
*來賓校區：來賓興賓區鐵北大道966號
*柳州校區：柳州柳北區沙塘鎮君武路170號

## 史
*1958年：學校正式開辦，初期嗌成**宜山師範專科學校**，喺宜山（今日嘅河池宜州區）一帶辦學。
*1959年：同柳州市師範專科學校合併兼改名做**柳州師範專科學校**。
*1960年：學校從宜山搬到柳州繼續辦學。
*1962年：學校被逼停辦。
*1970年：喺柳州民族農業技術學校（今日嘅柳州師範高等專科學校）基礎上重新搞返**柳州地區師範學校**。
*1982年：喺校內開咗間**柳州地區教師進修學院**。
*1984年：升級做**柳州地區師範專科學校**。
*1994年：改名做**柳州師範高等專科學校**。
*2005年：同柳州財經學校合併。
*2012年：喺來賓搞分校。
*2015年：升級做**廣西科技師範學院**。

## 出面網頁
* 

類:廣西嘅大學
類:來賓
類:柳州
啤酒魚

**啤酒魚**（）係廣西陽朔地區嘅特色菜，主要以魚肉鮮辣帶酒味兼冇腥味而出名。

當地整嘅啤酒魚係先揀陽朔附近嘅灕江養嘅毛骨魚同劍骨魚，再用桂北山區出嘅生茶油烹炸，後加入青紅椒、西紅柿、洋蔥等配菜，倒入啤酒燜煮入味，常用生抽、蚝油、豆瓣醬及黑豆豉醬料調味。部分做法會保留魚鱗（陽朔特色）或搭配豆腐燉煮，強調控制火候確保魚肉完整與湯汁收濃。

## 攷
* 毫无腥味鲜辣可口 漓江边啤酒鱼飘香 加拿大都市

類:陽朔
類:魚肉
陽朔西街

**陽朔西街**（）係中國廣西桂林嘅一處東西走向步行街，喺陽朔中心城區，西到蟠桃路，東到濱江路，全長517m，闊8m。佢既係陽朔城區最古老嘅街道，又係外國人一條街。

## 史
公元590年開設陽朔時，縣城入面有條長大概200米、闊大概5米嘅街。但嗰時街入面得幾間賣日用品啲舖頭仔且大多數都係農民居住地。直到大元起城牆嗰時開始嗌成西街，嗰時屬縣城繁華嘅商業中心。民國初期，由於政府整條桂荔公路解決交通問題，重將城牆拆咗。文革期間受破四舊浪潮影響而一度改名做**東風路**直到1982年先至打回頭。

1970年代初，由於鬼佬發現咗呢條步行街而對當地文化同風俗有興趣。之後每年都有鬼佬經過呢度同定居，慢慢噉逐漸形成中西文化融合交匯地。

## 特色
呢條街啲建築屬1940～1950年代風格，亦有啲喺大清時期留到而家。地面屬石板路；入面有好多間商舖、酒吧、西餐廳、飯館，亦有同中國民俗有關嘅蠟染、印章、書法等舖頭，甚至可以睇到苗族同壯族啲風情舖頭。

## 相

## 攷

* 阳朔西街－洋人西街 长沙旅游
* 桂林阳朔西街 广西地情网
* 阳朔西街简介 桂林旅游

類:桂林街道
類:陽朔
類:桂林旅遊景點
梅蘭芳

**梅蘭芳**（），名**瀾**，字**畹華**，籍貫江蘇泰州，喺北京出世，係京劇演員，創造咗「梅派」藝術。演青衣，兼演刀馬旦。代表作品包括《宇宙鋒》、《貴妃醉酒》、《霸王別姬》、《洛神》、《遊園驚夢》、《抗金兵》等。佢有寫自傳《舞臺生活四十年》。徒弟有程硯秋、李世芳等。

## 生平
梅蘭芳喺北京前門外李鐵拐斜街出世。四歲死老豆；八九歲師從朱小霞、吳菱仙學戲；十一歲（1904年）第一次上臺做戲，喺北京廣和樓演《織女》；十四歲入「喜連成」班；二十歲喺上海做《穆柯寨》成名。佢初時做過《一縷麻》、《鄧霞姑》等時裝戲。佢喺戲劇生涯之中，對京劇旦腳嘅唱腔、唸白、舞蹈、音樂、衣飾、化粧等各樣嘢都有創造發展，風格自成一派，影響深遠，世稱「梅派」。1919年開始，去日本、美國、蘇聯做文化交流；抗日戰爭期間喺香港、上海住過一輪，留鬚，推嗮啲演出，表現出民族氣節。抗戰勝利之後剃鬚復出，同俞振飛夾，做崑曲《斷橋》。中共上台之後，任中國京劇院院長、中國戲曲研究院院長、中國文聯副主席、中國劇協副主席。1959年投共。

## 攷
書母

**書母**（；中古漢語拼音：**sj**o），係中古漢語聲母，屬齒音中嘅正齒音，屬章組，係全清聲母。喺後世佢同生母合流成審母，因爲喺韻圖三等，所以又叫**審三**（）。

## 擬音
學界一致擬成/ɕ/。

## 上古來源
喺上古音研究，有個定論叫照三歸知，意思係話書母來源自知組（端組）。

## 喺粵語嘅演變
書母喺粵語同心母合流，成s，聲調喺陰聲調。

下面係一啲例字嘅古今音對比，第一欄例字，第二欄中古音（切韻），第三欄現代粵音：

調返轉頭，現代粵語中嘅s聲母來源自中古音嘅心、崇、生、常、書、船、邪七母。

## 喺吳語嘅演變
同粵語歸入心母，對應嘅吳拼係s。

## 喺普通話嘅演變
書母喺普通話係捲脷音，讀sh。

## 喺日文嘅演變
無論吳音漢音，都係讀さ行。

## 喺韓文嘅演變
同粵語一樣，讀ㅅ。

## 喺越南文嘅演變
讀th，聲調喺陰聲調。

類:中古漢語
祖逖

**祖逖**（；），字**士稚**，係東晉將領，范陽郡逎縣（而家河北保定淶水）人，喺北伐期間收復過黃河南面嘅大幅領土。另外，佢同老友劉琨（廣武愍侯）聽到雞叫就起身舞劍嘅習慣，變咗做成語「聞雞起舞」。

## 參考資料
益田·西街

**益田·西街**（）係中國廣西桂林嘅大型商場，2015年9月10號喐手起，2016年12月23號開業，位置喺陽朔縣陽朔西街同疊翠路嘅交界東角。

入面主要以美食、商場、購物、娛樂同文化等商業配套為主。佢亦係陽朔西街嘅地標之一。

## 攷

類:桂林嘅商場
類:陽朔
范蠡

**范蠡**（， ），字**少伯**，自號**陶朱公**，係春秋末年越國謀臣，本身係楚國宛地三戶邑（而家河南南陽淅川）人，佢因為經商發達嘅事跡後嚟畀人當佢做財神。
周敦頤

**周敦頤**（），字**茂叔**，號**濂溪**，係北宋時期宋明理學嘅開山鼻祖，道州營道縣（而家湖南道縣）人，死後謚號「**元**」，世稱「周元公」、「周濂溪」。

佢係魯迅、周埈年、周錫年、周恩來、周振基等人嘅祖先。
## 出面網頁
劉濞

**劉濞**（）係西漢吳王，沛縣人，漢高祖劉邦個侄，劉邦阿哥劉喜嘅大仔。漢景帝三年（前154年），佢同另外六位劉氏宗室諸侯策動七國之亂失敗而死。

## 出面網頁
張居正

**張居正**（），字**叔大**，係大明內閣首輔，湖廣江陵（而家湖北江陵）人，祖籍安徽鳳陽，最出名嘅係推行改革稅制嘅一條鞭法。
紀曉嵐

**紀昀**（），表字**曉嵐**，係大清乾隆時期嘅學者同官員，最高級做到禮部尚書，做過《四庫全書》總纂修官，亦寫過神怪小說《閱微草堂筆記》。

## 出面網頁

類:大清官員
朱之瑜

**朱之瑜**（），字**魯璵**，係大明末年思想家，浙江餘姚人，曾經幫手反清復明，到南明亡咗就走難到日本，自號**舜水**，喺日本傳播漢學。
孔伋

**孔伋**（），字**子思**，係戰國初期魯國儒家學者，亦係孔子個孫；孔鯉個仔。後人叫佢做「**述聖**」。

## 出面網頁
宰予

**宰予**（），字**子我**，又叫**宰我**，係春秋末期魯國儒家學者，係孔子十大弟子其中一位。佢曾經因為瞓晏覺而畀孔子鬧「朽木不可雕也」。

## 追封
*大唐開元廿七年，追封「齊侯」。
*北宋大中祥符二年（1009年），加封「臨淄公」。
*南宋咸淳三年（1267年），加封「齊公」。
*大明嘉靖九年，封「先賢宰予」。

## 出面網頁
端木賜

**端木賜**（），字**子貢**，係春秋末期衞國儒家學者，係孔子十大弟子其中一位，把口好叻，又識搞生意。

## 出面網頁
林語堂

**林語堂**（）係中國近代文學家，福建漳州龍溪人，上海聖約翰大學英文學士、美國哈佛大學比較文學碩士、德國萊比錫大學語言學博士，做過北京大學英文系教授、廈門大學文學院院長、聯合國教科文組織美術與文學主任等職務，更兩度攞過諾貝爾文學獎嘅提名。佢1976年死喺香港，終年80歲。
坂本龍馬

**坂本龍馬**（），係日本江戶幕府土佐藩鄉士，曾經兩度脫藩搞維新，提出船中八策，間接推動大政奉還，不過因為搞維新而得罪人，最後畀人暗殺，見證唔到大政奉還。
張成澤

**張成澤**（；），係北韓高官，做過朝鮮勞動黨中央政治局委員、朝鮮國防委員會副委員長。佢係金日成女婿，金正恩姑丈。2013年12月，佢畀領袖金正恩下令逮捕，安插多項罪名，即時處死。

## 出面網頁
袁枚

**袁枚**（），字**子才**，係大清詩人，浙江錢塘（而家浙江杭州）人，祖籍浙江慈谿，中進士後做過十四年知縣後就辭官，跟住因為投資有道而發達。
庾亮

**庾亮**（），字**元規**，係東晉高官，潁川鄢陵（而家河南鄢陵）人，細妹係晉明帝司馬紹皇后庾文君，喺晉成帝司馬衍登基初期輔政。
福澤諭吉

**福澤諭吉**（），係日本江戶幕府末年嘅學者，推動日本維新，尤其係經濟方面，亦創辦咗慶應義塾大學。

而家一萬日圓銀紙印咗佢個樣上去。
左光斗

**左光斗**（），字**遺直**、**共之**，號**浮丘**，係大明監察御史，亦係史可法嘅師父，南直隸桐城縣（而家安徽桐城）人。

1624年，楊漣上疏揭發魏忠賢嘅罪行，但係魏忠賢反而砌楊漣、左光斗生豬肉，話佢哋接受熊廷弼嘅賄賂，喺1625年，因為東林黨爭而畀魏忠賢派人打死。死後謚號忠毅，世稱「左忠毅」。

## 出面網頁
陽朔公園

**陽朔公園**（）係中國廣西桂林嘅公園，1915年開園，位置喺陽朔，其中南門喺疊翠路36號，北門喺寶泉路21號。

佢亦係陽朔地區嘅熱門景點之一。

## 史
公園喺1915年起好，初期因為附近有座壽陽山響度而改成**壽陽公園**個名。1934年搞第一次擴建之後，因為考慮到公園喺陽朔縣城中心而改名做**陽朔公園**。初期凈得個北門，而南門喺1980年起出嚟。

## 景區

公園分有一溪一池三山四窿嘅結構，喺山上夾埋重有三座亭，園區亦有春蕾苑、籮柚園同好多林木響度。
;獨秀山
獨秀山喺公園嘅東邊。座山似柱，壁似浮雕。高100米，峯頂平坦，四圍都削尖咗，林藤蔓生。山腰有座亭，嗌相「放鶴亭」。

;西郎山
西郎山喺公園南邊。雖然海邊唔夠100m，但北邊隔籬有嚿大石響度。佢亦係陽朔嘅出名象形山之一。山頂有座亭，嗌「臥雲亭」。山北邊有望溪臺同西山晚照石刻響度，尤其每日挨晚時分比較靚。

;春蕾苑
春蕾苑喺公園嘅北邊。苑門屬仿古建築，入面種咗好多蘭竹等植物同各類盆景植物。重有人工湖、跨湖橋仔、湖邊道路同假山、亭樓響度。

## 連出去

* 陽朔公園 路趣
* 游阳朔公园并登山观景 本色大理
* 陽朔公園 爱自由旅游

類:桂林公園
類:陽朔
類:桂林旅遊景點
史彌遠

**史彌遠**（），字**同叔**，係南宋中葉嘅大臣，兩浙東路鄞縣人（而家浙江寧波），亦係宰相史真隱個仔。佢曾經假傳聖旨擁立趙貴誠繼位，即係宋理宗。
司馬越

**司馬越**（），字**元超**，係西晉東海孝獻王（東武城戴侯司馬馗孫仔，高密文獻王司馬泰大仔），河內溫縣（而家河南溫縣）人，291年開始參與八王之亂，最後响307年毒死司馬衷，成功掌政，但最後响內外交迫嘅憂患入面（311年）瓜老襯。

佢嘅去世，意味住八王之亂嘅徹底終結。
30秒上火星

**30秒上火星**（**Thirty Seconds to Mars**）係美國搖滾樂樂隊，1998年喺加州洛杉磯成立，一路唱到而家。
紅辣椒樂隊

**紅辣椒樂隊**（**Red Hot Chili Peppers**）係美國老牌重金屬搖滾樂樂隊，1983年就經已喺加州洛杉磯成立，一路唱到而家。
一世代

**一世代**（**One Direction**）係英國流行音樂樂隊，由奈爾·霍蘭、連恩·佩恩、哈利·斯泰爾斯、Zayn Malik同路易·湯姆林森喺2010年英國版X音素成立組成，喺決賽攞咗第3名，之後同西蒙·高維爾嘅廠牌賽科唱片簽約後正式出道。2015年3月25號前Zayn宣布退出。一世代2016年開始無限期休團。
世外桃源

**世外桃源**係環境幽靜同生活安逸之地噉解，亦可以係：

;地理
* 世外桃源 (桂林)：桂林陽朔景區之一。
* 世外桃源 (北京)：北京嘅度假村。
* 世外桃源 (廣州)：廣州嘅度假村。
;文學
* 桃花源記：大晉詩人陶淵明寫嘅地方
* 世外桃源 (譚詠麟專輯)：譚詠麟喺1990年發佈嘅專輯。
世外桃源 (桂林)

**世外桃源**（）係中國廣西桂林嘅公園同景區，喺陽朔桂陽公路中間（321國道嘅K569+900標記位）。佢係根據大晉詩人陶淵明寫嘅《桃花源記》再結合當地啲山水、田園風光而搞出嘅景區。

佢既係國家AAAA級景區之一，又係世界旅遊組織推薦嘅旅遊景區之一。另外，CCTV曾經喺2014年拍嘅廣告宣傳片——《康美之戀》，就喺呢個景區入面拍過。

## 出面網頁
* 

類:桂林公園
類:陽朔
類:桂林旅遊景點
霸王鴨

**霸王鴨**係傳統廣府菜，相傳係1945年由蓮香樓發明，做法係將原隻2斤重嘅鴨拆骨，再釀入蓮子、薏米、鴨肉粒、冬菇粒、白果、鹹蛋黃各4両，再上老抽炸到金黃色，再將成隻鴨用陳皮上湯浸2個鐘，浸到鴨身腍透就上碟，最後喺面頭灑鹹蛋黃碎。

霸王鴨個名同霸王雞似，但做法完全係兩回事。霸王鴨嘅做法反而同上海菜嘅八寶鴨似。

類:鴨肉
煎藕餅

**煎藕餅，**也稱炸藕盒，係浙菜、順德菜，通常做法係蓮藕、豬肉、蝦米同冬菇（貴價嘅可以落埋蝦膠）打爛撈勻，整成圓餅形，再落鑊煎到金黃色。
順德菜

**順德菜**（），又叫**鳳城菜**（；「鳳城係順德嘅花名」），係廣東菜嘅其中一個系，起源自順德嗰頭。佢係起源自大明時期（14至17世紀），以南海菜做基礎，集合咗番禺、新會、鶴山、中山嘅一啲傳統餸菜同技巧變化，改良而整出嚟嘅。其他廚師都會模仿順德嘅廚師煮廣東菜，而大部分嘅廣東菜都係喺順德嗰度發源嘅－所以順德廚師可以話係廣東菜嘅祖師，而佢哋嘅地位高過其他粵港地區嘅廣東菜廚師好多。

## 簡史
順德本嚟唔係咁嘅名－佢原名係**太艮**，太艮有座鳳凰山，山上有座城，所以古代嗰陣有「鳳城」呢個花名。1449 年（明英宗正統十四年）嘅四月，黃蕭養喺廣州嗰度逃獄同作反，喺 1450 年十月畀人殱滅之後，劃南海縣嘅東涌、馬寧、西林，同埋新會嘅白藤、鶴山、香山呢啲地方設咗個**順德縣**，用太艮做縣治。順德嘅境內河道交錯，13 世紀打前已經有人養蠶業同搞金融，喺養蠶業嘅基礎下又發展咗桑基魚塘，經濟好蓬勃，出名嘅人又多，好似係南宋狀元張鎮孫同龍廷槐。生活富庶而且人傑地靈，令到佢文化嘅發展好快－令到順德菜以一地之菜而成為成個縣嘅菜。

## 媽姐菜
順德嘅自梳女同不落家女多數都係做紡織、繅絲、種桑、養蠶維生，經濟上獨立，生活自理到，亦都獨立咁發展咗一系列嘅餸菜。養蠶呢家嘢工業化之後，自梳女同不落家女開始靠做家傭賺錢，令到媽姐菜開始有人識。

## 出名嘅順德餸菜

* 大良炒鮮奶
* 油浸淡水魚
* 豆腐蒸淡水魚
* 蜆蚧鯪魚球
* 網油蒸三鯠
* 薑葱煀鯉魚
* 酸薑仁稔蒸鯪魚腩
* 蒜子風鱔
* 煎釀鯪魚
* 六味繪長魚
* 芋頭蓉蒸魚腸
* 蒸焗魚腸
* 煎焗魚腸
* 均安魚餅
* 柱侯雞
* 豆豉雞
* 荷葉蒸雞
* 銅盤焗雞
* 炒鵪鶉鬆
* 羊額燒鵝
* 均安蒸豬
* 糯米蒸排骨
* 蓮藕燜豬肉
* 大良野雞卷
* 春花卷
* 碎炒豬肉
* 龍江燒肉
* 蒸藕粉
* 大良煎藕餅
* 梅菜蒸三寸心
* 十錦肉
* 煎蛋角
* 順德小炒
* 炒田螺
* 撈魚生
* 炒生魚球連湯
* 粉葛赤小豆鯪魚湯
* 水蛇粥
* 荷香魚（媽姐菜）
* 魚羹（媽姐菜）
* 冬菇燴魚腐（媽姐菜）
* 荷香冬瓜卷（媽姐菜）
* 炒水蛇絲（媽姐菜）
* 水蛇肉餅（媽姐菜）
* 順德拆魚粥（媽姐菜）

## 順德小食

* 大良牛乳
* 大良燉奶
* 陳村粉
* 雙皮奶
* 薑汁撞奶
* 煎番薯餅
* 魚湯蘿蔔糕
* 倫教糕
* 龍江煎堆
* 大良崩砂

## 順德調味料
* 柱侯醬
* 製豆豉
* 欖角

## 相關嘅戲
* 尋味順德，中央電視台整嘅紀錄片，2016年 5月1日至3日喺CCTV9首播，介紹順德菜同順德嘅飲食文化。

## 睇埋
* 廣東菜

## 攷
炒芙蓉蟹

**炒芙蓉蟹**係傳統廣府菜，可以話係矜貴版嘅芙蓉蛋，做法係先將蟹起肉，再同芽菜、甜椒絲同雞蛋溝埋一齊炒熟。
玉簪桂魚卷

**玉簪桂魚卷**係傳統廣府菜，相傳係由廣州大同酒家發明嘅，做法係先將桂魚肉切成薄片，捲起冬筍條（新派嘅會用四季豆或者露筍條）同火腿條，再用唐芹紮住蒸熟。
糯米釀雞

**糯米釀雞**，亦叫**古法糯米雞**，係傳統廣府菜，做法係先將成隻雞拆骨，釀入炒熟咗嘅糯米飯（配料一般有花生、冬菇，亦可落馬蹄、臘味、瑤柱、土魷等），再將隻雞炸熟。近代亦流後將成隻雞換成雞翼整迷你版，叫**糯米釀雞翼**。
何浩文

**何浩文**（，）係香港男演員，2009年出道，亦做過歌手，做過無綫電視部頭合約藝員，2021年6月份離開無綫電視。佢最出名嘅演出係做電影《鴨王》男主角。

## 演出

### 電影
*2015年：《鴨王》 飾 何鉅峰
*2016年：《鴨王2》 飾 何鉅峰
### 電視節目（無綫電視）
*2017年：《瘋狂夏水禮2017》嘉賓

## 出面網頁
* 
* 
* 
* 
*
焦劉洋

**焦劉洋**（；，**Jiāo Liúyáng**，）係中國女泳手，擅長蝶式，黑龍江省哈爾濱人，解放軍代表隊運動員，正團級，2008年加入中國共產黨。

## 奧運會成績
焦劉洋喺北京舉行嘅2008年夏季奧林匹克運動會女子200米蝶式賽事攞到銀牌，同攞金牌嘅劉子歌雙雙打破呢個項目嘅世界紀錄。喺英國倫敦舉行嘅2012年夏季奧林匹克運動會女子200米蝶式攞到金牌，破埋奧運紀錄。

## 政治生涯
2012年8月14號，中共中央組織部部確認焦劉洋為中國共產黨第十八次全國代表大會代表，係最後生嘅十八大代表。

## 個人生活
焦劉洋老頭焦春松。

2010年亞洲運動會之後，焦劉洋同中國隊昔日自由式「一哥」陳祚確定戀愛關係。

## 攷

## 出面網頁
* 

類:中國泳手
類:中國奧運金牌得主
類:中國共產黨員
類:哈爾濱人
劉洋
上古水韻

**上古水韻**（）係中國廣西桂林嘅公園兼景區，喺陽朔葡萄鎮嘅桂陽公路入面（321國道嘅K584+720標記位）。間公園因為有「葡萄峯林」先至出名。

呢個景區喺峯林、溪流同壯族風情、瀑布仔方面比較多而出名。其中佢啲峯林俾《中國國家地理》雜誌話佢做中國最靚嘅五大峯林之一。

## 攷
* 上古水韻 港中旅
* 上古水韵 朔游记

類:桂林公園
類:陽朔
類:桂林旅遊景點
博勃瀚

**博勃瀚**（法文名︰Paul-Émile Lecoq de Boisbaudran，）係法國一個化學家。

祖先本來係新教貴族，好有錢。但係後來法王路易十四廢除咗南特敕令，驅逐新教徒，於是就家道中落。直到佢阿爸，就喺干邑做商人。佢阿媽好有教養，親自教授博勃瀚各國語文，於是佢就學識咗英文。大個咗，博勃瀚去咗巴黎綜合理工學院求學，而且自己整咗個實驗室，成果唔錯。佢早年所得，包括提取鎵等等，都喺呢度進行。

一開初，博勃瀚專攻超飽和溶液，知道同晶鹽可以毀壞超飽和溶液嘅穩定性。後來改為主攻光譜學，研究稀土元素。佢先用本生燈火焰、電火花加喺各個元素度，前後試咗35種，分析佢哋個光譜，搵出佢哋嘅其異；然後按圖索驥，陸續搵到釤、鏑、銪呢三種鑭系元素，佢哋都係稀土元素。

博勃瀚眾多研究中，以發現鎵最為有名。1875年，佢喺52公斤鋅礦石樣本裏面，見到新光譜線，提取到氯化鎵幾毫克。跟住佢用咗好多好多礦石，終於攞到75克鎵，重計埋鎵個原子質量。因為咁，博勃瀚獲頒法國榮譽軍團勳章、戴維獎章同埋法郎成萬蚊。1888年，獲選為英國皇家學會外籍成員。

鎵嘅重要性，係在於佢證實咗元素週期表嘅推斷。1871年，門捷列夫，週期表嘅創製人，話喺週期表裏面，鋁下底重有元素，重推論埋佢個性質。到博勃瀚搵到鎵，研究佢個性質，合乎門捷列夫個推論，證實咗佢講嘅嘢係啱嘅。

開初，週期表係無貴氣體呢一族嘅。1894年，氬氣呢樣嘢俾人搵到，博勃瀚即刻話，氬同其他元素唔同，應該要另開一族，即係而家嘅貴氣體族（第十八族）。

1895年起，博勃瀚週身病痛，又畀家事纏憂，於是就唔再點研究。1912年5月28日病死，享年74歲。

## 參考資料
* 《英文維基》博勃瀚列傳
新西街國際大酒店

（）係中國廣西桂林嘅四星級酒店，2005年8月31號喐手起，2008年6月19號開業，位置喺陽朔城區荊鳳路33號（321國道嘅K585+140標記位）。

## 建築
*高度：20米（6層樓）
*佔地面積：40,020m²
*建築面積：約30,000km²
*結構：鋼筋結構，建築帶仿古風格。

## 酒店設施
新西街國際大酒店入面有628間客房同6間別墅，亦有好多間餐廳同酒吧、多功能宴會廳同埋國際會議中心。重整咗好多種康樂設施，包括KTV、室外游水池、羽毛球場、桑拿浴室、網球場同埋高爾夫練習場、釣魚山莊、商場等。重整咗佔地10畝嘅大學音樂噴泉同30m落差嘅瀑布奇觀響度。

## 註

## 出面網頁
*
五車二

**五車二**，又叫**御夫座α**、HR 1708，係御夫座一粒恆星，距離地球42.2光年，係成個天空第6光嘅星，視星等係0.08，亮度係太陽嘅79倍。
參宿七

**參宿七**，又叫**獵戶座β**，係獵戶座一粒恆星，距離地球860光年，係成個天第7光嘅星，視星等係0.12。
南河三

**南河三**，又叫**小犬座α**，係小犬座一粒恆星，距離地球11.4光年，係成個天第8光嘅星，視星等係0.34。
參宿四

**參宿四**，又叫**獵戶座α**，係獵戶座一粒恆星，距離地球643光年，係成個天第9光嘅星，視星等係0.42。2020年1月30日開始變亮，可能會成為超新星跟住爆炸。
水委一

**水委一**，又叫**波江座α**，係波江座一粒恆星，距離地球139光年，係成個天第10光嘅星，視星等係0.45。
玉衡

**玉衡**，又叫**北斗五**、**大熊座ε**，係大熊座最光嘅恆星，距離地球81光年，視星等係1.76。
瑤光

**瑤光**，亦寫**搖光**，星一粒，實為恆星。喺北斗星官之中，編為**北斗七**，跟北斗入紫微垣。佛家道家稱**破軍**。西洋名Alkaid，編入大熊座，名**大熊座η**，為座中第三光星。此星距地球一百零一光年，視星等係1.85。

瑤光，斗柄之端。北半球而言，斗柄恆在天，永不落下，每刻都旋轉之中。柄指方向，可以辨時刻、辨月建、辨季節、辨方位，古人有用，船家亦有用。斗柄有名杓，有名玉衡。瑤光喺《佛說北斗七星延命經》，稱為破軍，「南無破軍星。是東方琉璃世界藥師琉璃光如來佛。」斗柄指向有如劍，故此斗柄所指，就稱破軍之劍鋒。道佛糾纏，道家亦稱破軍，主兵。
象塘路

**象塘路**（）係中國廣西桂林嘅南北走向主幹道，喺象山區，南邊從良豐路嘅桂林繞城高速象山站開始，一直向北去到二塘鄉嘅凱風路。

## 概要
全長6.5km，闊24米，雙向4車道。

## 經過嘅道路
條路順序從南到北排，**加粗**嘅字係主幹道：
* ***'、***'
* ****

## 附近啲建築同景區
* 白竹堡古寨
* 侗家古寨
* 桂林市第二技工學校
* 象山區二塘初級中學
* 二塘鄉衛生院

類:象山區
萊蕪區

係中國山東濟南一個市轄區，總面積1910平方公里，人口100萬。

1992年至2019年1月，佢係萊蕪市兩個市轄區之一，叫**萊城區**。
東阿

**東阿**（注意阿字讀柯，）係中國山東聊城一個縣，總面積799平方公里，人口42萬。東阿嘅特產係阿膠。
武城

**武城**係中華人民共和國山東省德州市一個縣，總面積748平方公里，人口40萬。
良豐路

**良豐路**可以係：
;廣西
*良豐路 (桂林)：喺桂林雁山區。
*良豐路 (南寧)：喺南寧西鄉塘區。
*良豐路 (鬱林)：喺鬱林陸川縣。
;四川
*良豐路 (成都)：喺成都金堂縣。
良豐路 (桂林)

**良豐路**（）係中國廣西桂林嘅南北走向主幹道，喺雁山區，北邊從象塘路嘅桂林繞城高速象山站開始，一直向南去到雁山中心醫院附近嘅雁山街。

## 概要
全長5.7km，闊24米，雙向4車道。

## 經過嘅道路
條路順序從南到北排，**加粗**嘅字係主幹道：
* ***'
* [[雁中路]]
* ***'、****

## 附近啲建築同景區
* 良豐農場學校
* 廣西師大附中德明外國語學校
* 桂林市雁山派出所

類:雁山區
雁山街

**雁山街**（）係中國廣西桂林嘅南北走向主幹道，喺雁山區，北邊從良豐路開始，一直向南去到大雁路同107縣道嘅交界。

## 概要
全長3.1km，闊24米，雙向4車道。

## 經過嘅道路
條路順序從北到南排，**加粗**嘅字係主幹道：
* ***'
* [[雁興路 (桂林)|雁興路]]
* '''[[凱風路 (桂林)|凱風路]]'''
* 園博大道
* ***'、

## 附近啲建築同景區
* 桂林植物園
* 桂林理工大學
* 桂林園博園
* 廣西藝術學院（桂林校區）

類:雁山區
船母

**船母**（；中古漢語拼音：**zsj**yen），係中古漢語聲母，屬齒音中嘅正齒音，屬章組，係全濁聲母。喺後世佢同崇母合流成牀母，因爲喺韻圖三等，所以又叫**牀三**（）。

## 擬音
有兩派擬音，一派擬/ʑ/，一派擬/d͡ʑ/。呢兩派喺擬常母時啱好調轉。

## 上古來源
喺上古音研究，有個定論叫照三歸知，意思係話船母來源自知組（端組）。

## 喺粵語嘅演變
船母喺粵語清化，同心母合流，成s，聲調喺陽聲調。

下面係一啲例字嘅古今音對比，第一欄例字，第二欄中古音（切韻），第三欄現代粵音：

調返轉頭，現代粵語中嘅s聲母來源自中古音嘅心、崇、生、常、書、船、邪七母。

## 喺吳語嘅演變
船母喺吳語歸入邪母，讀z。

## 喺普通話嘅演變
仄聲讀sh，平聲讀ch同sh。

## 喺日文嘅演變
吳音讀ざ行，漢音讀さ行。

## 喺韓文嘅演變
同粵語一樣，讀ㅅ。

## 喺越南文嘅演變
讀th，聲調喺陽聲調。

類:中古漢語
大雁路

**大雁路**可以係：
* 大雁路 (中山)：喺廣東中山黃圃鎮
* 大雁路 (桂林)：喺廣西桂林雁山區
* 大雁路 (徐州)：喺江蘇徐州銅山區
* 大雁路 (重慶)：喺重慶雲陽縣
鄆城

**鄆城**係中華人民共和國山東菏澤一個縣，總面積1643平方公里，人口115萬。

鄆城縣係水滸故事嘅發祥地，有「梁山一百單八將，七十二名在鄆城」嘅講法。
大雁路 (桂林)

**大雁路**（）係中國廣西桂林嘅西北-東南走向主幹道，喺雁山區同臨桂區，西北邊從大埠鄉附近嘅雁山街同107縣道嘅交界開始，一直向東南去到六塘鎮嘅桂陽公路。

## 概要
全長8.7km，闊24米，雙向4車道。

## 經過嘅道路
條路順序從北到南排，**加粗**嘅字係主幹道：
* ***'
* [[東園路 (桂林)|東園路]]
* ***'、

## 附近啲建築同景區
* 多耶古寨·蛇王李
* 桂林花海

類:雁山區
類:臨桂
國立彰化師範大學

**國立彰化師範大學**（英文：**National Changhua University of Education**，**NCUE**），簡稱**彰化師大**、**彰師大**或**師大**，位於彰化縣，1745年創立，最先嘅校名係「白沙書院」，係台灣一間國立頂尖學府。

彰師大目前設有七學院，學生人數八千多人。

## 姐妹校
### 亞洲
* 
**拉曼大學

## 連出去
*國立彰化師範大學首頁
大雁路 (中山)

**大雁路**（）係中國廣東中山入面嘅西北-東南走向主幹道，喺黃圃鎮。西北邊從千科路同成業大道東嘅交界開始，一直向東南去到嶺欄路。

## 概要
全長2km，闊6米，1車道。

## 經過嘅道路
條路順序從西北到東南排，**加粗**嘅字係主幹道：
*千科路、**[[成業大道|成業大道東]]**
***[[成業大道|成業大道東]]**
*南堤路
*建基路
*建裕路、雁南路
*信裕路、圃靈路
*神飛路、廣興路
*魁南路
***[[嶺欄路]]**
阿膠

**阿膠**（）係種中藥，用驢皮煎煮濃縮後整成嘅明膠，個名係嚟自佢嘅產地山東東阿。
河東

**河東**可以係：
*河東區：多處
*河東街道：多處
*河東鎮：多處
*河東鄉：多處
*河東郡：多處
*河東路：多處

方位河名
資治通鑑

《**資治通鑑**》，又寫做《**資治通鑒**》，係北宋司馬光寫嘅編年史書，由前403年三家分晉嘅戰國時代開始寫，寫到959年五代嘅後周征淮南。
凱風路

**凱風路**（）係中國廣西桂林嘅南北走向主幹道，喺象山區，南邊從象塘路開始，一直向北去到瓦窯西路同環城南二、三路交界。

## 概要
全長4.5km，闊24米，雙向4車道。

## 經過嘅道路
條路順序從南到北排，**加粗**嘅字係主幹道：
* ****
* 相人山路
* 茶店路
* 長虹西路、長虹東路
* **[[萬福路 (桂林)|萬福路]]**
* 相人山路
* 平山北路
* **[[瓦窯路 (桂林)|瓦窯西路]]**、**[[環城路 (桂林市區)|環城南三路]]**、**[[環城路 (桂林市區)|環城南二路]]**

## 附近啲建築同景區
* 金地球中心廣場
* 萬福廣場
* 桂林市電子工程技術學校
* 桂林市第8中學

類:象山區
社區網絡聯盟

**社區網絡聯盟**（），係一個香港嘅政治聯盟，喺2017年8月6號正式成立，主要做地區工作。
## 成立

2017年8月6號，6個社區組織葵青連動、沙網、荃社網、屯網、天水圍社區網絡、藍田社區網絡正式成立社區網絡聯盟。社區網絡聯盟發言人劉頴匡話，佢哋唔想受政黨束縛，所以就成立組織做社區工作。而佢哋都面對到資源分配不足，所以就成立個平臺嚟分享資源。

2018年2月，荃社網、葵青連動、屯網先後退出咗社區網絡聯盟。

## 參考

## 連出去
*社區網絡聯盟嘅facebook專頁
分類:香港政治聯盟
雞形目

**雞形目**（**Galliformes**）係鳥綱嘅一個目，特徵係比較鍾意喺地面走，所以又叫做**陸禽**。
鸛形目

**鸛形目**（**Ciconiiformes**）係鳥綱嘅一個目，特徵係多數條頸同對腳都比較長，亦多數住喺水邊。
長虹路

**長虹路**可以係：
;廣東
*長虹路 (廣州)：喺廣州增城區。
*長虹路 (佛山)：喺佛山南海區。
*長虹路 (汕頭)：喺汕頭潮南區。
;廣西
*長虹路 (南寧)：喺南寧青秀區。
*長虹路 (桂林)：喺桂林象山區。
周永恒

**周永恒**（，），係香港歌手，2001年出道。

周永恒曾經同藝人趙頌茹結婚，之後因為被踢爆同另一藝人劉依靜有路而離婚，而無幾耐亦同劉依靜分手。之後佢又同歌手黃芊詠拍拖，不過無幾耐又散咗。
長虹路 (廣州)

**長虹路**（）係中國廣東廣州嘅南北走向馬路，喺增城區永和。南邊從熊嶺路同新城路嘅交界開始，一直向北去到永賢路。

## 敘述
全長218m，闊26米，雙向4車道。

## 經過嘅道路
條路從北到南排，**加粗**嘅字係主幹道：
*熊嶺路、新城路
*新城中路
*永賢路

類:廣州道路
類:增城
沙丹豬扒

**沙丹豬扒**，係一款起源自澳門茶餐廳，之後傳到香港嘅菜式，基本上有一塊豬扒加一隻太陽蛋，再加塊火腿片（亦可以用煙肉或者腸仔取代），雜菜豆（青豆，粟米粒，紅蘿蔔粒）伴碟，淋個橙紅色醬汁，醬汁由洋蔥、紅蘿蔔、茄膏等多種材料搞碎煮成，多數配白飯食，即係**沙丹豬扒飯**。沙丹豬扒塊豬扒亦可以換，譬如可以用雞扒或者魚柳。

## 名
點解叫「沙丹」，喺澳門有一種解釋。以外文用醬汁同材料嘅命名方式，「沙丹雞扒」應該叫「茄汁雞肉火腿蛋」，而對應嘅葡文係「Carne Galinha c/Fiambre e Ovo à Saturn」，而沙丹同「Saturn」音似，因此俾後人咁樣叫。不過呢個解釋有個問題，就係「Saturn」響葡文無「茄汁」嘅意思。亦有講法係話太陽蛋外形係土星，葡文「Saturn」可以解做土星，所以有呢個名。

## 睇埋
*嚤囉雞飯
肉醬意粉

**肉醬意粉**（**Spaghetti bolognese**），係一味意式麪，將意粉煮好，面頭淋上肉醬，最後可以跟個人喜好灑少少香草或者芝士粉。呢種意式麪並唔係意大利地道菜式，反而好大機會起源自美國，並喺英國同澳洲流行。

有啲食肆會將芝士肉醬意粉放落焗爐焗一陣，令面頭芝士熔化，食落更香口。
長虹路 (佛山)

**長虹路**（）係中國廣東佛山嘅南北走向馬路，喺南海區大瀝。北邊從廣雲路開始，一直向南去到長興路。

## 敘述
全長610m，闊26米，雙向4車道。

## 經過嘅道路
條路從北到南排，**加粗**嘅字係主幹道：
*****
*長新路
*長興路

類:佛山道路
類:南海區
長虹路 (桂林)

**長虹路**（）係中國廣西桂林嘅東西走向馬路，橫跨象山區二塘鄉同雁山區柘木鎮。西邊從紅光村開始，一直向東去到奇峯路嘅交界。

## 敘述
全長6.37km，闊10米，雙向2車道。馬路分開咗西、中、東三條。

## 長虹路嘅三條道路，起點到終點
*長虹西路：從紅光村開始，一直去到凱風路。
*長虹中路：從凱風路開始，一直去到長虹新苑門口。
*長虹東路：從長虹新苑門口開始，一直去到奇峯路。

## 經過嘅道路
條路從西到東排，**加粗**嘅字係主幹道：
*大風山路
*
**冇名村路*
*下窯路
**冇名村路*
**冇名村路*
*

類:桂林道路
類:象山區
類:雁山區
鹹魚雞粒炒飯

**鹹魚雞粒炒飯**，係一味香港嘅炒飯，唔少茶餐廳、大牌檔同酒樓有得賣，配料主要有鹹魚粒同雞肉粒，食落鹹香惹味。

呢種炒飯亦可以將鹹魚換成蝦醬，整成蝦醬雞粒炒飯，風味都幾似。
伊凡·德尼申科

（，）係烏克蘭歌手，敖德薩州敖德薩人。曾經做過當地樂隊Ivan Blues & Friends嘅其一成員，期間亦喺烏克蘭同愛沙尼亞搞過巡迴演唱表演，亦係烏克蘭當地搞出好多樂迷番薯。

2017年8月5號，佢喺愛沙尼亞嘅一場演唱會唱完歌時突然戾低，雖然醫護人員將佢送到當地醫院搶救，但最後證實不治，終年34歲。

## 攷
* Украинский музыкант умер во время концерта в Эстонии LENTA.RU (2017-08-06)
* Украинский музыкант Иван Денисенко умер на фестивале в эстонском Хаапсалу LB.ua (2017-08-06)

類:烏克蘭歌手
波比·李維拉

（；）係菲律賓嘅政治人，人。曾經做過帕西市長同帕西市議員。2015年4月試過因為謀殺罪而被收監直到2016年4月先至被宣佈冇罪。

2017年8月5號晚黑，佢喺馬尼拉嘅一間商場出入口俾不法分子開槍殺死咗，終年39歲。

## 攷
* Police probe slain Pasay councilor's criminal record ABS-CBN NEWS (2017-08-06)
* Pasay councilor shot outside mall, pronounced dead in hospital INQUIRER.NET (2017-08-05)

類:菲律賓政治人
類:被殺者
劉子歌

**劉子歌**（，**Liú Zǐgē**，）係中國女泳手，遼寧本溪人。劉子歌同焦劉洋、齊暉、龐佳穎並稱為「中國女子游水隊嘅第二代四朵金花」，係2008年夏季奧林匹克運動會、2013年世界游泳錦標賽女子200米蝶式冠軍同世界紀錄保持者（2分01秒81），女子100米蝶式亞洲紀錄保持者（56秒07）。

## 簡歷
2008年，劉子歌喺中國「2008全國游泳冠軍賽暨奧運選拔賽200米蝶式」比賽以2分07秒76力壓焦劉洋攞到首名同埋奧運參賽資格。8月14號喺北京舉行嘅奧運會女子200米蝶式決賽以2分04秒18攞到金牌，破埋澳洲傑茜卡·席佩爾原先保持嘅2分05秒40世界紀錄，係嗰屆奧運會中國隊唯一一嚿游水金牌。

2009年10月，劉子歌喺濟南舉行嘅第十一屆全運會代表上海參賽，喺10月21號嘅女子200米蝶式決賽以2分01秒91破世界紀錄，攞到金牌。11月喺瑞典斯德哥爾摩舉行嘅國際泳聯短池世界盃女子200米蝶式賽事以2分02秒50攞到金牌，破咗嗰項嘅短池世界紀錄。

2012年，劉子歌喺英國倫敦舉行嘅2012年夏季奧林匹克運動會狀態麻麻，女子200米蝶式賽事入到決賽只係攞到第八名。

2013年，劉子歌喺巴薩隆拿舉行嘅世界游泳錦標賽女子200米蝶式賽事以2分04秒59攞到冠軍。

## 個人生活
2016年9月，27歲嘅劉子歌同50歲嘅恩師金煒結婚。

## 攷

## 出面網頁
* 运动员资料：刘子歌

類:中國泳手
類:中國奧運金牌得主
類:遼寧人
子歌
日母

**日母**（；中古漢語拼音：**nj**it），係中古漢語聲母，屬齒音中嘅半齒音，屬章組，係次濁聲母。

## 擬音
一派擬音爲/ȵ/，另一派擬娘母時，將佢擬成/ȵ/，相對應噉將日母擬爲/ȵʑ/。

## 上古來源
喺上古音研究，有個定論叫娘日歸泥，意思係話日母來源自泥母，喺上古係個/n/嘅音。

## 喺粵語嘅演變
日母喺粵語甩咗聲母，變成零聲母，聲調喺陽聲調。因為日母淨係得三等字，所以喺粵語有j介音。都有少數字，如你，保留咗日母嘅殘跡。

下面係一啲例字嘅古今音對比，第一欄例字，第二欄中古音（切韻），第三欄現代粵音：

調返轉頭，現代粵語嘅零聲母來自於喻（云、以）、影、匣、疑、溪、日六母。

## 喺吳語嘅演變
分兩類，一類歸入邪母，讀z，有文白讀嘅字，白讀音維持古音，讀ny；另一類係自成韻母，讀r。

## 喺普通話嘅演變
日母有啲喺普通話變成聲母r，有啲成個音節變成韻母er。

## 喺日文嘅演變
吳音讀な行，漢音讀ざ行。

## 喺韓文嘅演變
同粵語一樣，零聲母。

## 喺越南文嘅演變
日母喺越南文維持古音，讀nh，平聲喺陰聲調，仄聲喺陽聲調。

類:中古漢語
喝吧！台灣

《**喝吧！台灣**》（**Let's Drink In Taiwan**），係香港電視娛樂製作嘅遊埠節目，2017年7月29號到11月4號逢禮拜六22:00-22:30喺ViuTV播，由陳俞希同旅遊達人小斯主持。節目會介紹台灣各種嘢飲。

## 每集一覽

## 節目調動
*2017年10月7號：由於播特備訪談節目《吹臣》，所以暫停播映一集。
*2017年10月14號：由於播特備節目《ViuTV 2018》，所以暫停播映一集。

## 註

## 參考

## 出面網頁
*ViuTV：喝吧！台灣
2017年至2018年英格蘭超級足球聯賽

**2017年至2018年英格蘭超級足球聯賽**（**2017–18 Premier League**）係第26屆英格蘭超級足球聯賽賽事。英超聯賽係英格蘭最高級別嘅足球聯賽，創建於1992年。今屆英超聯賽會喺2017年8月12號開鑼。

由於熱刺嘅主場白鹿徑球場進行重建工程，所以熱刺今季會用溫布萊球場做臨時主場。

## 參加球隊
今次賽事有20隊球隊參加，其中17隊球隊有參加過2016-17賽季英超聯賽。喺2017年4月17號，白禮頓以2-1擊敗韋根，首次升到英超聯賽。2017年4月24號，紐卡素以4-1擊敗普雷斯頓，時隔1年之後再次返到英超聯賽。2017年5月29號，哈特斯菲喺升班附加賽決賽以互射十二碼4-3擊敗雷丁，成為最後一隊由英冠升入英超嘅球隊。

### 主場球場

## 積分榜

## 每輪排名

## 對戰成績

## 參考

## 出面網頁
*英超官方網站
萬福路 (佛山)

**萬福路**（）係中國廣東佛山嘅南北走向馬路，喺順德區北滘。北邊從荷岳路開始，一直向南去到永興道。

## 敘述
全長234m，闊39米，雙向6車道。

## 經過嘅道路
條路從北到南排，**加粗**嘅字係主幹道：
*****
*永興道

類:佛山道路
類:順德
萬福路 (桂林)

**萬福路**（）係中國廣西桂林嘅東西走向主幹道，喺象山區同臨桂。西邊從西城大道同萬平路嘅交界開始，一直向東去到凱風路。

## 敘述
全長12km，闊28米，雙向4車道。

## 經過嘅道路
條路從西到東排，**加粗**嘅字係主幹道：
****'、[[萬平路 (桂林)|萬平路]]
*[[宏謀大道]]
****'
*相人山路
*****

類:桂林主幹道
類:臨桂
類:象山區
南開大學

**南開大學**，簡稱**南開**，係中國嘅一間重點大學，民國八年（1919年）開辦，位置喺天津南開區衛津路94號。

## 史
1919年，嚴修、張伯苓喺天津創校，係間私立大學，初頭設文、理、商三個學系，之後擴充做綜合大學，二戰期間校舍畀戰火整爛，同清華大學、北京大學一齊搬到昆明，合組國立西南聯合大學，戰後返走原址復校，改做國立。

中共掌政後，喺1952年搞院系重整，南開大學改做文理專科，到改革開放後恢復返工、商諸系，1990年代吞併埋天津對外貿易學院、中國旅遊打理幹部學院。到2016年，大學有廿四間學院，恢復返做綜合大學。

## 出面網頁
* 正式
* MBA

類:天津嘅大學
野生楸樹

**野生楸樹**（；學名：**）係薔薇科花楸屬嘅落葉喬木，主要分佈喺歐洲地區。

類:花楸屬

類:喬木
歐亞澤芹

**歐亞澤芹**（；學名：**）係傘形科澤芹屬嘅長年生草本植物，主要分佈喺歐洲地區。

類:澤芹屬
七星

**七星**，唐字，原指夜天一組七星，如今可指：

## 天文
* 北斗，星官之一，有七星。北斗道教中甚重要，多數七星之名，都衍自北斗七星。北斗，西洋歸大熊座。
* 星 (星官)，星宿，又名七星
* 昴，星官有七星，實為星團，西洋叫七姊妹
* 七曜，日月水金火木土，肉眼可見，在天行之主要天體。

## 生物
* 七星瓢蟲：瓢蟲科瓢蟲屬下面嘅品種。

## 人
* 七星仔：學術上又叫「早產」，即係早過預產期出世嘅情況。

## 地
* 七星區：中國廣西桂林嘅區
* 七星景區：中國廣西桂林嘅景區同旅遊點。
* 七星巖：多處
* 七星崗：多處
* 七星鎮：多處
* 七星山：多處
* 七星街道：多處
* 七星路：多處

## 遊戲
* 聯賽或盃賽入面，夾埋攞咗7屆冠軍嘅隊。

## 命相
* 腳踏七星，古時傳言，腳板底有七痣如七星，就係真命天子
環城路 (桂林市區)

**環城路**（）係中國廣西桂林嘅主幹道，橫跨象山區、七星區同秀峰區、疊彩區。從六合路同普陀路嘅交界開始，一直去到七星路、七里店路同東二環路嘅交界，成條路似英文字母「C」噉。

## 敘述
全長18.6km，闊26米，雙向4車道。馬路分開咗7條。

## 環城路嘅七條道路，起點到終點
*環城北二路：從六合路同普陀路嘅交界開始，一直去到濱江北路。
*環城北一路：從濱江北路開始，一直去到西鳳路。
*環城西二路：從西鳳路開始，一直去到翠竹路同上海路嘅交界。
*環城西一路：從翠竹路同上海路嘅交界開始，一直去到沙河路。
*環城南三路：從沙河路開始，一直去到凱風路同瓦窯西路嘅交界。
*環城南二路：從凱風路同瓦窯西路嘅交界開始，一直去到淨瓶山大橋。
*環城南一路：從淨瓶山大橋開始，一直去到七星路、七里店路同東二環路嘅交界。

## 經過嘅道路
條路從內到外排，**加粗**嘅字係主幹道：
***[[六合路 (桂林)|六合路]]**、**[[普陀路 (桂林)|普陀路]]**
***[[建干路]]**
*濱江北路
***[[中山路 (桂林象山至桂林疊彩)|中山北路]]**
*抗戰路
*聖隆路
*蘆笛路
*甲山路、信義路
***[[西鳳路 (桂林)|西鳳路]]**
***[[西山路 (桂林)|西山路]]**、**[[麗君路 (桂林)|麗君路]]**
*九崗嶺路
***[[民族路 (桂林)|民族路]]**
***[[東安路 (桂林)|東安路]]**
*鐵西路
***[[翠竹路 (桂林)|翠竹路]]**、**[[上海路 (桂林)|上海路]]**
*苗圃路
*將軍路
*遇龍路
*沙河路
*****、**[[瓦窯路 (桂林)|瓦窯西路]]**
***[[瓦窯路 (桂林)|瓦窯路]]**、**[[瓦窯路 (桂林)|瓦窯東路]]**
*臻福路
*瓦窯東路
***[[穿山路 (桂林)|穿山東路]]**
*驂鸞路
*毛塘路
*宣祥路
*雲海路
***[[七星路 (桂林)|七星路]]**、**[[七里店路]]**、**[[二環路 (桂林)|東二環路]]**

類:桂林主幹道
類:象山區
類:七星區
類:秀峰區
類:疊彩區
環城路

**環城路**係中國大陸嘅熱門馬路名，可以係：
;廣東
*環城路 (廣州番禺)：喺廣州番禺區
*環城路 (廣州從化)：喺廣州從化區
*環城路 (深圳寶安)：喺深圳寶安區
*環城路 (深圳龍崗)：喺深圳龍崗區
*環城路 (汕頭)：喺汕頭澄海區
*環城路 (佛山三水)：喺佛山三水區
*環城路 (佛山順德)：喺佛山順德區
*環城路 (韶關南雄)：喺韶關南雄縣
*環城路 (韶關乳源)：喺韶關乳源瑤族自治州
*環城路 (肇慶德慶)：喺肇慶德慶縣
*環城路 (肇慶廣寧)：喺肇慶廣寧縣
*環城路 (台山)：喺台山
*環城路 (茂名)：喺茂名高州市
*環城路 (惠州惠城)：喺惠州惠城區
*環城路 (惠州博羅)：喺惠州博羅縣
*環城路 (梅州豐順)：喺梅州豐順縣
*環城路 (梅州平遠)：喺梅州平遠縣
*環城路 (梅州蕉嶺)：喺梅州蕉嶺縣
*環城路 (汕尾城區)：喺汕尾城區
*環城路 (汕尾陸豐)：喺汕尾陸豐市
*環城路 (河源連平)：喺河源連平縣
*環城路 (河源紫金)：喺河源紫金縣
*環城路 (陽江)：喺陽江陽西縣
*環城路 (清遠清新)：喺清遠清新區
*環城路 (清遠英德)：喺清遠英德市
*環城路 (潮州)：喺潮州饒平縣
*環城路 (揭陽)：喺揭陽揭西縣
*環城路 (雲浮)：喺雲浮新興縣
;廣西
*環城路 (桂林市區)：喺桂林市區
*環城路 (桂林全州)：喺桂林全州縣
*環城路 (賀州)：喺賀州富川瑤族自治縣
*環城路 (防城港)：喺防城港上思縣
*環城路 (貴港)：喺貴港平南縣
將軍路 (桂林象山)

**將軍路**（）係中國廣西桂林嘅東西走向道路，喺象山區。西北邊從湘桂鐵路邊開始，向西南兜個彎一直向東去到中山南路同崇信路嘅交界，成條路似向右傾斜咗嘅「L」字噉。

## 敘述
全長2.1km，闊8～28米，雙向2～4車道。雖然馬路西窄東闊，但近大頭山南邊同西邊路段唔畀大貨車同客車出入，以及環城西一到中山南路段唔畀超過2.5m高度啲車出入。

## 經過嘅道路
條路從西到東排，**加粗**嘅字係主幹道：
**冇名村路*
**冇名村路*
***[[環城路 (桂林市區)|環城西一路]]**
***[[中山路 (桂林象山至桂林疊彩)|中山南路]]**、**[[崇信路 (桂林)|崇信路]]**

類:桂林道路
類:象山區
中山路 (桂林象山至桂林疊彩)

**中山路**（）係中國廣西桂林嘅南北走向主幹道，喺象山區同秀峰區、疊彩區。南邊從將軍路同崇信路嘅交界開始，一直向北去到西二環路、東二環路同北辰路嘅交界。

## 敘述
全長6.6km，闊38米，雙向6車道。馬路分開咗南、中、北三條。

## 中山路嘅三條道路，起點到終點
*中山南路：從將軍路同崇信路嘅交界開始，一直去到南環路。
*中山中路：從南環路開始，一直去到翊武路近鳳北路口。
*中山北路：從翊武路近鳳北路口位開始，一直去到西二環路、東二環路同北辰路嘅交界。

## 經過嘅道路
條路從南到北排，**加粗**嘅字係主幹道：
*將軍路、**[[崇信路 (桂林)|崇信路]]**
*龍船坪路
*建安路
***[[上海路 (桂林)|上海路]]**
*南新二路
*銀錠路、雉山路
*蒼松路
***[[南環路 (桂林)|南環路]]**
*臨桂路
***[[五美路 (桂林)|五美路]]**、**[[文明路 (桂林)|文明路]]**
*榕城路
*依仁路
*三多路
***[[解放路 (桂林)|解放西路]]**、**[[解放路 (桂林)|解放東路]]**
*樂群路
*三皇路
***[[翊武路]]**
***[[鳳北路 (桂林)|鳳北路]]**
*疊彩路
*鐵佛路
*東鎮路
*鸚鵡路
***[[翊武路]]**
***[[蘆笛路]]**
*虞山路
***[[環城路 (桂林市區)|環城北一路]]**
*群眾路
*新建路
*芳華路
*氣象路
***[[二環路 (桂林)|西二環路]]**、**[[二環路 (桂林)|東二環路]]**、**[[北辰路 (桂林)|北辰路]]**

類:桂林主幹道
類:秀峰區
類:象山區
類:疊彩區
鐵西路

**鐵西路**可以係：
;廣東
*鐵西路 (廣州)：喺廣州黃埔區。
;廣西
*鐵西路 (桂林)：喺桂林象山區。
*鐵西路 (柳州)：喺柳州融水苗族自治縣。
鐵西路 (桂林)

**鐵西路**（）係中國廣西桂林嘅東西走向道路，喺象山區。西邊從青竹路開始，一直向東去到南新二路同銀錠路嘅交界。

## 敘述
全長540m，闊15米，雙向2車道。喺環城西二到南新路段唔畀超過2.5m高度啲車出入。

## 經過嘅道路
條路從西到東排，**加粗**嘅字係主幹道：
*青竹路
***[[環城路 (桂林市區)|環城西二路]]**
*南新路
*南新二路、銀錠路

類:桂林道路
類:象山區
銀錠路

**銀錠路**（）係中國廣西桂林嘅西北-東南走向道路，喺象山區。西北邊從環城西二路同民族路嘅交界開始，一直去到中山南路同雉山路嘅交界，成條路似英文字母「L」噉。

## 敘述
全長680m，闊18米，雙向4車道。

## 經過嘅道路
條路從西北到東南排，**加粗**嘅字係主幹道：
***[[環城路 (桂林市區)|環城西二路]]**、**[[民族路 (桂林)|民族路]]**
*鐵西路、南新二路
***[[中山路 (桂林象山至桂林疊彩)|中山南路]]**、雉山路

類:桂林道路
類:象山區
鐵西路 (廣州)

**鐵西路**（）係中國廣東廣州嘅西南-北走向道路，喺黃埔區開發區西區。西南邊從秀港街同志誠大道嘅交界開始，一直向東北屈個彎再向北去到濱河路，成條路似條指向東南角嘅弧形。

## 敘述
全長824m，闊12米，雙向2車道。

## 經過嘅道路
條路從西南到北排，**加粗**嘅字係主幹道：
*秀港街、**[[志誠大道]]**
*夏園東路
*濱河路

類:廣州道路
類:黃埔區
類:廣州經濟技術開發區
南新路

**南新路**可以係：
;廣東
*南新路 (廣州)：喺廣州花都區。
*南新路 (深圳)：喺深圳南山區。
*南新路 (佛山)：喺佛山順德區。
*南新路 (惠州)：喺惠州惠城區。
*南新路 (茂名)：喺茂名高州市。
;廣西
*南新路 (桂林)：喺桂林象山區。
*南新路 (河池)：喺河池金城江區。
南新路 (桂林)

**南新路**（）係中國廣西桂林嘅兩條南北走向道路，喺象山區。北邊從鐵西路同銀錠路嘅交界開始，一直向南，其中冇冧巴嘅去到冇名道路；而二路去到中山南路。

## 敘述
*南新路：全長222m，闊11米，雙向2車道。
*南新二路：全長345m，闊10米，雙向2車道。

## 經過嘅道路
條路從北到南排，**加粗**嘅字係主幹道：
*鐵西路、銀錠路
**冇名道路*
***[[中山路 (桂林象山至桂林疊彩)|中山南路]]**<sup>[二路]</sup>

*  南新路唔經呢條馬路。

類:桂林道路
類:象山區
南新路 (佛山)

**南新路**（）係中國廣東佛山嘅西北-東南走向道路，喺順德區龍江鎮。西北邊從樂龍路開始，一直向東南去到冇名道路。

## 敘述
全長380m，闊10米，雙向2車道。

## 經過嘅道路
條路從西北到東南排，**加粗**嘅字係主幹道：
*樂龍路
**冇名道路*

類:佛山道路
類:順德
南新路 (廣州)

**南新路**（）係中國廣東廣州嘅東西走向道路，喺花都區炭步。西邊從冇名道路開始，一直向東南去到茶塘路。

## 敘述
全長260m，闊9米，雙向2車道。

## 經過嘅道路
條路從西到東排，**加粗**嘅字係主幹道：
**冇名道路*
*****

類:廣州道路
類:花都區
南新路 (深圳)

**南新路**（）係中國廣東深圳嘅南北走向主幹道，喺南山區。南邊從南山大道開始，一直向北去到深南大道。

## 敘述
全長3.4km，闊36米，雙向6車道。但新園路到南山大道路段凈限南向北單行。

## 經過嘅道路
條路從南到北排，**加粗**嘅字係主幹道：
***[[南山大道 (深圳)|南山大道]]**
*新園路
*海德二路
***[[桂廟路]]**
***[[學府路 (深圳)|學府路]]**
***[[桃園路 (深圳)|桃園路]]**
*金雞路
***[[南頭街]]**
*紅花路
***[[深南大道]]**

類:深圳主幹道
類:南山區
南新路 (惠州)

**南新路**（）係中國廣東惠州嘅東西走向馬路，喺惠城區。西邊從南壇南路開始，一直向東去到南壇東路嘅南壇東橫街口。

## 敘述
全長482m，闊12米，1車道，凈畀西向東單行。

## 經過嘅道路
條路從西到東排，**加粗**嘅字係主幹道：
***[[南壇路 (惠州)|南壇南路]]**
*橫江一路
*橫江二路
***[[南壇路 (惠州)|南壇東路]]**

類:惠州道路
類:惠城區
永福

**永福**可以係：
* 永福省：越南嘅省。
* 永福縣：中國廣西桂林嘅縣。
* 永福鎮：多處。
* 永福路：多處。
* 永福氏：日本仔姓氏。
雉山路

**雉山路**（）係中國廣西桂林嘅西北-東南走向道路，喺象山區。西北邊從銀錠路同中山南路嘅交界開始，一直向東南去到上海路同上海南路嘅交界，成條路似向東北凸出嘅弧形噉。

## 敘述
全長680m，闊18米，雙向4車道。

## 經過嘅道路
條路從西北到東南排，**加粗**嘅字係主幹道：
*銀錠路、**[[中山路 (桂林象山至桂林疊彩)|中山南路]]**
***[[上海路 (桂林)|上海路]]**、**[[上海路 (桂林)|上海南路]]**

類:桂林道路
類:象山區
莊安宜

**莊安宜**（）係香港有線電視節目主持，主持有線財經資訊台節目《Sunday 有理講》。佢之前係香港有線電視首席新聞主播。
李敏 (作家)

**李敏**（，）係香港作家、填詞人，寫過27本小說、12本散文、超過700首歌詞、22個電影劇本同多個報紙雜誌專欄。佢同時做過歌手、電影編劇、電視同電台節目主持，瓣數好多，俾人叫做「才女」。佢大女李賞亦係位演員。
上海路 (桂林)

**上海路**（）係中國廣西桂林嘅包括咗東西走向同南北走向嘅主幹道，喺象山區。其中：
*東西走向：西邊從翠竹路同環城西二、一路嘅交界開始，一直向東去到灕江大橋。
*南北走向：北邊從雉山路同上海路嘅交界開始，一直向南去到龍船坪路。

佢亦係桂林唯一由城市做名嘅馬路。

## 名

呢條路初期屬冇乜工業區兼屬山旮旯地方，後嚟原先喺上海黄浦區嘅唐拾義製藥廠搬到廣西桂林而改名做「桂林製藥廠」。條路整闊成主幹道之後，桂林政府為咗多謝上海市政府幫手搞桂林開發而改成噉嘅名。

## 史
呢條路初期係條好窄嘅馬路。後嚟唐拾義製藥廠搬入，跟住桂林喺1980年代搞開發而整闊到23～32m闊度。後嚟因為太多車流搞到大塞車，桂林市政府又將呢條路搞改造，重喺2001年4～9月搞過一系列升級工程，重喺條路西邊起咗條立交橋。

## 敘述
*東西走向：全長1.7km，闊26米，雙向4車道。
*南北走向：全長740m，闊18米，雙向4車道。

## 經過嘅道路
### 東西走向
條路從西到東排，**加粗**嘅字係主幹道：
***[[翠竹路 (桂林)|翠竹路]]**、**[[環城路 (桂林市區)|環城西二路]]**、**[[環城路 (桂林市區)|環城西一路]]**
***[[中山路 (桂林象山至桂林疊彩)|中山南路]]**
*雉山路、**上海南路**
***[[民主路 (桂林)|民主路]]**
*安家路
*安新北路（橋底穿過，冇連埋一齊）、安新南路（橋底穿過，冇連埋一齊）、**[[灕江大橋]]**
### 南北走向
條路從北到南排，**加粗**嘅字係主幹道：
***上海路**
*建安路
*龍船坪路

類:桂林主幹道
類:象山區
類:安新洲
象鼻山

**象鼻山**（），簡稱**象山**，係中國廣西桂林嘅一處名山，位置喺象山區安新洲嘅象山公園入面。佢既係桂林嘅地標，又係桃花江同灕江嘅匯合處。

座山因為個樣同大笨象個鼻好相似而改成噉嘅名，曾經喺2013年9月俾央視新聞頻道嘅網上評選入面，俾網友揀佢做「中國大陸最靚嘅睇月地方」。

## 攷
* 象鼻山簡介

類:桂林嘅山
類:象山區
類:安新洲
類:桂林旅遊景點
董敬文

**董敬文**（**Terence Tung King Man**，）係香港無綫電視藝人，2013年讀第27期無綫電視藝員訓練班而入行，主要拍電視劇。

## 參考資料

## 出面網頁
* 
* 
* 
* 

類:無綫電視男藝員
敬文
香港情·香港味

《**香港情·香港味**》（英文：**Emotion And Taste Of Hong Kong**）係香港電視廣播有限公司製作嘅資訊節目，由歐陽偉豪、胡琳、薛家燕主持，介紹香港特色小食舖頭。節目由2017年8月6號到8月20號逢禮拜日晚19:30－20:00喺翡翠台播。

## 每集內容

## 出面網頁
*香港情·香港味 - 主頁 - tvb.com
王致狄

**王致狄**（**Andy Wong**，），原名**王致迪**，外號「鐵面陳」，係香港無綫電視藝人，2009年讀第23期無綫電視藝員訓練班而入行，主要拍電視劇。

佢比較出名演出係喺處境劇《愛·回家之八時入席》同埋《愛·回家之開心速遞》飾演「鐵面陳」一角。《開心速遞》裡面「鐵面陳」係接龍集團嘅保安主管，為人正義，守規矩同鐵面無私，所以有咁嘅花名，佢同Rebeeca（沈可欣飾）有過感情線。

## 簡歷
王致狄喺加拿大萬錦市大，讀完Markville Secondary School之後入讀多倫多大學，喺2008年經濟系學士畢業。操流利英文同廣東話。

## 演出作品
### 電視劇

### 綜藝節目

### 電影

## MV

*霍柔心 (B.G.s) - 落單公主

## 參考

*【開心速遞】Rebecca同鐵面陳網戀開花結果？　真相竟然好殘酷！
*【開心速遞】有小朋友向王朝集郵，不過對方竟然係「鐵面陳」王致狄粉絲！
*紅到去澳洲！《愛．回家》「鐵面陳」畀洋妞抄牌
*【開心速遞】入行10年曾被嘲對白都講唔好 鐵面陳：當時好大挫折
*鐵面陳好受歡迎（四眼小編）【姊妹橫插一腳　唐菲同鐵面陳拍拖心跳加速】

## 出面網頁
* 
* 
* 

類:無綫電視男藝員
類:祖籍上海
致迪
奧莉花紐頓莊

**奧莉花紐頓莊**（，）係澳洲歌手，1974年格林美獎得主。佢喺英倫劍橋出世，5歲成家移民澳洲墨爾本，1963年正式出道。

## 出面網頁
梯也爾

**梯也爾**（，）係法蘭西第三共和國頭一任總統，1871年到1873年在位，之前做過法蘭西第二帝國首相，1836年、1840年兩度在位。

## 出面網頁

* Adolphe THIERS (1871-1873) - Présidence de la République
象鼻山 (香港)

**象鼻山**（），係香港嘅一座山，位置喺新界荃灣區石圍角北面，海拔約120米。嗰度起咗象山邨，重有條象鼻山路通去荃灣。

類:香港嘅山
類:荃灣區
象山公園

**象山公園**（）係中國廣西桂林嘅公園，1986年起好，位置喺象山區安新洲東北角嘅濱江路同民主路、灕江之間。

佢既係國家AAAAA級景區，2003年重列做世界旅遊組織推薦遊覽景區。佢同法國嘅象鼻山一齊列做友好景區。景區入面主要以象鼻山為主景而出名。

## 睇埋
* 象鼻山

## 出面網頁
* 

類:桂林公園
類:象山區
類:安新洲
類:桂林旅遊景點
薛所蘊

**薛所蘊**（），字子展，一字行屋，號桴菴，係河南懷慶府孟縣城北五里缑村人。明末清初嘅政治人。

## 著作
薛所蘊寫咗《桴庵集》4卷，《澹友軒集》16卷，《桴菴詩》5卷。

## 參考

*《孟縣誌》第七編嘅人物

類:大明政治人
類:大清政治人
類:河南人
黑太子愛德華

**黑太子愛德華**（，）係威爾斯親王，英倫將領，本身係英王愛德華三世個大仔，但因為佢比阿爸早一年死，做咗頭一位做唔成英王嘅威爾斯親王。
波氏盤唇鱨

**波氏盤唇鱨**係輻鰭魚綱鯰形目倒立鯰科嘅其中一個種，係熱帶淡水魚，分布喺非洲剛果河嘅上游流域，體長7cm，棲息喺底中層水域，生活習性重未有人知。

## 參考
*

## 讀吓
艾美麥當勞

**艾美麥當勞**（，）係英國蘇格蘭搖滾女歌手，2007年正式出道，喺英國、丹麥、荷蘭同瑞士都攞過唱碟銷量第一。
北部蛇頸龜

**北部蛇頸龜**，又叫**皺面長頸龜**、**北部長頸龜**、**扁頭長頸龜**、**扁頭蛇頸龜**，分布喺澳洲北部，新畿內亞同皮特凱恩群島嘅蛇頸龜品種，最大長40cm。

北部蛇頸龜喺食肉性龜類，食魚、蝌蚪、兩棲類、其他龜種嘅幼龜，甲殼類、蠕蟲同昆蟲。

北部蛇頸龜唔只喺淡水，新畿內亞南部嘅鹹水都見到。

## 同人類嘅關係
北部蛇頸龜係澳洲土著一種食物。

## 參考
*Gray, John Edward. (1841). A catalogue of the species of reptiles and amphibia hitherto described as inhabiting Australia, with a description of some new species from Western Australia, and some remarks on their geographical distribution. In: Grey, G. Journals of Two Expeditions of Discovery in Northwest and Western Australia. London

類:龜
類:澳洲動物
奧嘉古莉寧高

**奧嘉·歌斯提恩提聶夫娜·古莉寧高**（，）係法國演員，喺烏克蘭出世，1995年出道，作品有2008年《新鐵金剛之量子殺機》。

## 出面網頁

* 
* 
* 
* 
* 
* 
*
丹尼爾基克

**丹尼爾基克**（，）係英國演員，1992年正式出道，出名作品係一系列占士邦電影，包括2006年《新鐵金剛智破皇家賭場》、2008年《新鐵金剛之量子殺機》等等。
## 出面網頁

類:英國男演員
埃塞卜西

**貝吉·卡伊德·埃塞卜西**（，，）係突尼斯首位民選總統，2014年至2019年就任。佢之前做過外交部長、眾議院議長同總理職務。

## 出面網頁

類:總統
法拉奇

**霍禮高**（，，）係英國疑歐派政治人，做過，前英國獨立黨、脫歐黨黨魁。佢曾經公開批評移英港人，但後嚟又收返言論。

佢喺2006年到2009年、2010年到2016年兩度做過英國獨立黨黨魁，佢自1999年開始係歐洲議會東南英格蘭選區代表議員。

## 註

## 參考
桂林新凱悅大酒店

係中國廣西桂林嘅三星級酒店，1987年開業，位置喺象山區中山南路72號（桂林火車站對面）。

## 建築
*高度：51米（15層樓）
*佔地面積：800m²
*建築面積：約6,300km²
*結構：鋼筋混凝土結構

## 酒店設施
新凱悅大酒店入面有300間客房，亦有好多間中西式餐廳同酒吧、多功能宴會廳同埋會議中心。

## 出面網頁
* 

類:桂林嘅酒店
類:象山區
金璽國際大酒店

係中國廣西桂林嘅一間四星級酒店，2010年6月1號開業，位置喺象山區中山南路43號（桂林火車站南邊隔籬）。佢一共有88間客房。

呢間酒店喺2010年到2015年11月間俾廣西電信接手過，期間嗌過**電信大酒店**個名。

## 攷
* 桂林金玺国际大酒店 途牛
* 桂林电信大酒店 中国旅游信息网

類:桂林嘅酒店
類:象山區
丹桂大酒店

係中國廣西桂林嘅一間三星級酒店，1987年開業，位置喺象山區中山南路77號。佢亦係桂林第一間中外合資嘅三星級酒店。

酒店有14層樓，一共有212間客房。入面整咗唔同風味嘅中西式餐廳、酒吧、多功能會議廳、衛星電視、商務中心、票務中心、外幣兌換、健康同沐足中心、露天泳池、飛髮舖、商場等一系列人性化設施。

## 出面網頁
* 

類:桂林嘅酒店
類:象山區
桂林國際會展中心

，又嗌**桂林會展中心**，全名係，係中國廣西桂林一大型展館，1999年12月28號喐手起，2001年1月11號起好，位置喺七星區灕江路22號。佢亦係桂林嘅標誌性建築。

## 建築
*建築面積：5.28ha
*展區總面積：2.89ha
*最大高度：31.5m

## 概況
展館有6個大展廳同4個常設展廳，入面冇柱，有1600個國際標準展位，地面荷載2.5t/m²。入面整咗個檔次高、功能齊全、設備先進嘅國際會議廳同多功能廳，貴賓室、5個中細型會議室，重整咗包括新聞、通訊、倉儲、貨運、銀行、旅遊、住宿、餐飲、娛樂等系列服務設施、專案嘅新聞中心同商務中心。會議系統啲燈光、音響、同聲傳譯、會議表決、鐳射、投影等大多數設備都係國際一流。附近有兩個大貨場響度。

## 攷

## 出面網頁
* 

類:桂林展覽館
類:七星區
灕江路

**灕江路**可以係：
;廣西
*灕江路 (桂林)：喺桂林七星區。
;江蘇
*灕江路 (南京)：喺南京鼓樓區。
*灕江路 (鹽城)：喺鹽城亭湖區。
;山東
*灕江路 (青島)：喺青島平度市。
*灕江路 (菏澤)：喺菏澤曹縣。
*灕江路 (煙台)：喺煙台福山區。
;河南
*灕江路 (漯河)：喺漯河召陵區。
*灕江路 (鶴壁)：喺鶴壁浚縣。
*灕江路 (安陽)：喺安陽滑縣。
灕江路 (桂林)

**灕江路**（）係中國廣西桂林嘅東西走向主幹道，喺七星區。西邊從灕江大橋開始，一直向東去到七星路同普陀路嘅交界。

## 敘述
全長2km，闊36米，雙向4車道。

## 經過嘅道路
條路從西到東排，**加粗**嘅字係主幹道：
***[[灕江大橋]]**
*穿山路
*施家園路
*會展道
*穿山東路、**[[輔星路 (桂林)|輔星路]]**
*驂鸞路
***[[七星路 (桂林)|七星路]]**、**[[普陀路 (桂林)|普陀路]]**

類:桂林主幹道
類:七星區
雜種

**雜種**喺生物學上係「雜交品種」嘅簡稱，意思係唔同物種之間雜交產生嘅下一代。由種族主義方面，指血統唔純正，種族主義者可以遺傳疾病、生物特徵等先天缺陷同差異，區別出「人種」，政治歷史上就加上後天理由同利益動機，而出現種族優越論同種族清洗。

## 文化
雜種喺語言學上亦係一個貶稱，喺華人同韓國人入面係成日見嘅侮辱性字眼，仲有更進一步嘅鬧人粗口「狗雜種」同「死雜種」等。

「雜種」用嚟鬧人嗰陣係一句粗口，意思係「唔知老豆或者老母嘅人」或者「因通姦而出世嘅人」。

粵語入面「習總」同「雜種」同音，所以部分反共人士尤其係香港人會特登叫中共總書記習近平（習總書記）做「雜種書記」，引申改佢個花名做「雜X平」。

## 註
七星景區

**七星景區**（）係中國廣西桂林一大型公園同景區，喺七星區，西靠灕江；南靠龍隱路；東靠普陀路附近；北靠靈隱路。佢既係桂林山水嘅其一名景同國家AAAA級景區，又係世界旅遊組織嘅推薦景區同中國國家重點景區。

## 名
景區因為入面有七座山，加上排成似北斗七星個樣而改成噉嘅名。

## 景區

### 七星巖

七星巖係公園西北偏北角嘅其一景，係公園嘅皇牌景區之一，有「第一洞天」同「桂林八景」嘅稱呼。原先呢度係地下河道，但因為地殼變動，令河水瀉嗮出去而變成懸掛半空嘅人間奇跡。
### 桂海碑林

桂海碑林係公園西南角一景。入面有好多嚿寫嗮字嘅碑響度，形成「壁無完石」嘅碑林景觀。而家屬廣西嘅省級文物。
### 七星花橋

桂海碑林係公園西北角嘅河流上一景。係座橋亭式五窿石橋，長134.66米。而家屬廣西嘅省級文物。
### 駱駝山

## 出面網頁
* 

類:桂林公園
類:七星區
類:桂林旅遊景點